Cara Menangani Serangan Asma

Tidak semena-mena, dada anda terasa sesak dan mula batuk serta bersin. Tiba-tiba anda mendapat serangan asma. Semasa serangan tersebut, otot-otot di saluran pernafasan mula mengetat dan lapisan dalamannya membengkak. Akibatnya, tubuh anda mula menghasilkan lebih banyak lendir yang lebih tebal daripada biasa. Simptom-simptom di atas boleh mengakibatkan seseorang sukar bernafas.

Simptom

Anda mungkin mengalami serangan asma jika:

Anda mengalami batuk, sesak nafas, dada terasa sesak

Alat penafasan (inhaler) anda tidak membantu anda bernafas dengan lebih baik

Anda tidak boleh bercakap, makan atau tidur kerana sesak nafas

Anda mengalami kesukaran bernafas

Anda merasakan pengaliran udara dalam sistem pernafasan lebih rendah daripada biasa

Bagi kanak-kanak, serangan asma hadir bersama sakit perut. Simptom-simptom ini tidak datang serentak, mungkin muncul secara perlahan selama beberapa jam atau hari.

Cara menangani

Sekiranya anda mengalami serangan asma, anda harus:

Duduk dan cuba mengawal nafas anda dengan bernafas secara perlahan dan stabil. Kekal tenang kerana apabila dalam keadaan panik akan membuatkan asma anda menjadi lebih teruk

Ambil satu sedutan dari alat pernafasan (inhaler, kebiasaannya warna biru) setiap minit sehingga anda telah mendapatkan 10 sedutan

Hubungi ambulans jika anda:

Tidak mempunyai alat pernafasan di tangan anda.

Merasakan lebih teruk selepas menggunakan alat pernafasan anda.

Tidak merasa bertambah baik walaupun selepas 10 sedutan, atau anda berasa bimbang pada bila-bila masa.

 Selepas 15 minit, jika bantuan perubatan belum tiba, ulangi langkah 1 dan 2.

Jika ini merupakan serangan paling teruk yang pernah anda alami,  anda dinasihatkan segera mendapatkan bantuan perubatan. Ingatlah untuk membawa ubat-ubatan anda ke hospital jika boleh. Walaupun anda berasa lebih baik selepas serangan asma tanpa bantuan perubatan, buatlah temu janji dengan doktor secepat yang mungkin bagi memantau keadaan semasa anda.

Tips mencegah

Untuk mengurangkan risiko, anda harus:

Ikuti pelan rawatan anda dan mengambil ubat seperti yang ditetapkan

Jalani pemeriksaan rutin anda sekurang-kurangnya sekali setahun, supaya anda tahu bagaimana keadaan kesihatan anda

Periksa dengan doktor anda untuk mengetahui sama ada anda menggunakan alat pernafasan anda dengan cara yang betul

Cuba untuk fahami dan ketahui faktor yang mungkin mencetus serangan asma (debu, bulu kucing,
alahan makanan
) dan sentiasa memastikan anda menjauhi faktor-faktor tersebut

Anda dinasihatkan untuk memberitahu keluarga dan rakan anda tentang keadaan anda dan apa yang mungkin menjadi pencetus dan punca serangan asma anda supaya bantuan dapat diberikan ketika kecemasan. Anda  dinasihatkan berkongsi maklumat mengenai keadaan anda dan faktor-faktor yang boleh menyebabkan anda mendapat serangan asma kepada ahli keluarga dan rakan terdekat. Ini sangat membantu jika berlaku kecemasan.


Darah Haid Keluar Sikit-sikit? 7 Perkara Ini Boleh Jadi Penyebabnya, Semak Sekarang!

Wujud banyak faktor yang mengubah haid wanita dan menjadikan aliran darah haid lebih ringan. Berat badan, senaman, dan stres boleh menyumbang kepada pendarahan ringan. Apabila pemicunya dapat dikenal pasti, masalah ini boleh dirawat! Jadi, apakah cara mengeluarkan darah haid yang tidak keluar?

Hakikatnya, setiap
haid wanita bersifat unik dan berbeza-beza pada setiap individu.

Sesetengah wanita mempunyai kitaran yang tidak dapat diramalkan, manakala yang lain pula memiliki ‘jam’ menstruasi yang lebih teratur.

Jom ikuti kupasan ini untuk kenal pasti pemicunya berserta cara mengeluarkan darah haid yang tidak keluar!

Aliran darah haid sedikit/ringan

Haid wanita secara umumnya konsisten dalam jumlah hari dan tahap aliran. Para wanita juga biasanya didatangi haid setiap 21 hingga 35 hari.

Aliran menstruasi pula boleh berkisar antara 2 hingga 7 hari. Walau bagaimanapun, haid anda boleh berubah dari masa ke masa, diakibatkan oleh faktor yang berbeza.

Misalnya, jika hamil, anda
tidak akan mengalami haid dek kerana lapisan rahim tidak digugurkan.

Suka untuk penulis ingatkan sekali lagi, setiap haid wanita adalah berbeza. Justeru, haid anda mungkin akan terjadi seperti diramalkan dengan tepat atau sebaliknya.

Antara ciri aliran darah haid yang sedikit adalah seperti berikut:

Berdarah kurang dari 2 hari

Anda terlepas 1 atau lebih aliran haid normal

Pendarahan yang sangat ringan, seperti spotting

Mengalami aliran haid ringan dengan lebih kerap berbanding kitaran 21 hingga 35 hari

Jadi, apakah pemicunya?

Aliran haid wanita yang ringan boleh terjadi atas dasar pelbagai sebab. Ini termasuklah:

#1 Berat dan diet

Peratusan berat dan lemak badan boleh menjejaskan haid anda.

Kekurangan berat badan berupaya menyebabkan haid anda menjadi tidak teratur dek kerana hormon yang tidak berfungsi dengan normal.

Selain itu, kehilangan atau kenaikan berat badan yang berlebihan pula mampu
membuatkan kitaran haid yang tidak teratur.

#2 Kehamilan

Logiknya, sekiranya anda ternyata hamil, mana mungkin kalian akan mengalami haid, kan?

Anda mungkin akan melihat beberapa tompokan darah (
spotting
) dan menganggapnya sebahagian daripada aliran haid.

Tetapi, kalian mungkin
tersilap dengan pendarahan implantasi!
 Ia boleh berlaku apabila telur yang disenyawakan melekat pada dinding rahim.

Tambahan itu, pendarahan implantasi biasanya berlangsung selama 2 hari atau kurang.

#3 Menyusukan bayi? Ini cara mengeluarkan darah haid yang tidak keluar

Sekiranya anda menyusu, haid berkemungkinan tidak akan kembali sebaik sahaja bersalin.

Ini kerana, hormon yang bertanggungjawab dalam penghasilan susu menghalang ovulasi dan melambatkan haid untuk kembali.

Namun usah khuatir, jika sedang menyusu, haid anda akan kembali normal beberapa bulan pasca bersalin.

#4 Cara melancarkan darah haid yang sedikit: Umur

Jangka masa dan aliran darah wanita boleh berubah-ubah pada usia remaja.

Di sisi lain pula,
jika wanita dalam fasa menopaus
, anda mungkin bakal mengalami isu berkenaan haid yang tidak teratur, berserta aliran pendarahan ringan.

Kejadian ini adalah normal, yang diakibatkan oleh ketidakseimbangan hormon.

#5 Pencegah kehamilan

Kontraseptif hormon yang anda amalkan juga mungkin menyumbang kepada pendarahan haid yang ringan.

Ini kerana, beberapa jenis pencegah kehamilan menghalang telur daripada ‘dibebaskan’ di dalam badan.

Kaedah ini boleh datang dalam pelbagai bentuk, antaranya merangkumi:

Pil

Tampalan

Cincin

Suntikan

Apabila badan anda tidak lagi melepaskan telur, rahim juga tidak menghasilkan lapisan tebal.

Ini boleh mengakibatkan aliran yang lebih ringan atau haid yang dilangkau sama sekali.

Bukan itu saja, anda juga
mungkin bakal alami haid yang tidak teratur
 jika baru memulakan atau berhenti mengambil pencegah kehamilan, baru-baru ini.

#6 Cara mengeluarkan darah haid yang tidak keluar: Tekanan/stres

Tahukah anda, apabila kita mengalami tekanan, otak berupaya mengubah hormon kitaran haid?

Ya, benar sekali! Hal inilah yang membuatkan anda mungkin mengalami haid yang dilangkau atau aliran pendarahan lebih ringan.

Setelah tempoh atau perkara yang membuatkan anda tertekan berlalu, haid akan dapat kembali normal!

#7 Sindrom ovari polisistik (PCOS)

Jika anda mengalami haid yang tidak teratur atau tidak ‘datang bulan’ sama sekali, itu mungkin angkara PCOS!

Kondisi ini memicu perubahan hormon dalam badan anda, menyebabkan telur berhenti mematang.

Perubahan hormon ini juga boleh:

Mengakibatkan jerawat

Menyebabkan bulu muka tumbuh berlebihan

Menyebabkan kemandulan

Mengubah berat badan dan membawa kepada kegemukan

Doktor anda dapat mendiagnosis PCOS melalui penggunaan ultrasound. Ini kerana PCOS menyebabkan sista terbentuk di ovari anda.

Jika anda ternyata memiliki PCOS, doktor mungkin akan mengesyorkan anda untuk menurunkan berat badan dan mengambil pil kontraseptif, sebagai usaha mengembalikan haid menjadi normal.

Selain itu, doktor juga boleh mempreskripsikan metformin. Ubat ini biasanya diberi kepada penghidap diabetes jenis 2, tetapi kadangkala digunakan sebagai rawatan wanita PCOS.

Oleh itu, apakah cara mengeluarkan darah haid yang tidak keluar?

Cara mengeluarkan darah haid yang tidak keluar melalui rawatan

Sebelum penulis kupas mengenai cara melancarkan darah haid yang sedikit, ketahui dahulu perkara di bawah.

Aliran haid ringan anda mungkin disebabkan oleh salah satu daripada kebanyakan faktor.

Doktor akan membincangkan kemungkinan pemicunya dan menguji anda untuk pelbagai kondisi, demi menentukan rancangan perubatan yang sesuai.

Membuat perubahan gaya hidup dan pengambilan ubat-ubatan tertentu juga boleh menjadi antara rawatan cara mengeluarkan darah haid yang tidak keluar.

Kadangkala,
penggunaan hormon kontraseptif
 dapat membantu dengan menjadikan haid lebih teratur!

Sekiranya masalah haid dihadapi menjadi indikasi kepada kondisi yang lebih serius, rawatan mungkin merangkumi ubatan atau prosedur lain.


3 Tip Mengekalkan Penampilan Diri Anda

Penampilan diri adalah aspek yang sangat penting dalam menjalani kehidupan seharian, lebih-lebih lagi kalau anda perlu berjumpa dengan orang setiap hari disebabkan pekerjaan anda. Contohnya, usahawan, peguam atau cikgu.

Tanpa penampilan yang memuaskan, pastinya hari anda akan terjejas. Anda tidak semestinya memerlukan sejumlah wang yang besar untuk mendapatkan penampilan yang baik. Tidak semua orang berduit mampu menampilkan diri dengan baik. Malah, kadangkala sederhana itu lebih menawan.

Baca 3 tip di bawah untuk mengekalkan penampilan diri anda.

1. Yakin dengan diri anda

Keyakinan diri adalah aspek paling penting dalam menjaga penampilan diri. Tanpa keyakinan diri, segala pakaian dan produk mahal yang anda gunakan adalah sia-sia.

Bina keyakinan diri dahulu sebelum perkara lain. Hargai diri anda. Sebenarnya anda lebih berharga dari apa yang anda sangkakan. Media mungkin mengatakan anda banyak kekurangan, tetapi hakikatnya anda sudah sempurna. Mereka hanya ingin melariskan produk sahaja!

Kenali kelebihan dan kelemahan anda. Kembangkan potensi diri serta terima kekurangan anda yang ada dan cuba perbaikinya.

2. Senaman

Senaman berkala adalah sangat penting dalam menjaga penampilan diri. Senaman menjaga indeks jisim badan (BMI), menyihatkan jantung dan mencegah banyak penyakit. \

Di samping itu, senaman turut memberikan anda mod yang baik, seterusnya meningkatkan penampilan anda. Jangan tunggu lagi. Ambil kasut dan mulakan senaman!

3. Pemakanan yang sihat

Apa lagi kalau bukan pemakanan yang sihat. Anda harus sentiasa mengekalkan pemakanan yang seimbang melibatakan karbohidrat, serat, lemak dan vitamin.

Selain memasukkan semua kelas makanan, jumlah pengambilan juga perlu dititik beratkan. Jangan terlebih atau terkurang makan.

Pemakanan yang sihat memberikan badan yang sihat serta minda yang cergas. Semua ini pasti akan menambah seri kepada penampilan anda.

Hello Health Group
 tidak menyediakan nasihat perubatan, diagnosis atau rawatan.


6 Manfaat Chia Seed Yang Tak Ramai Orang Tahu!

Pernah dengar mengenai
chia seed?
 Adakah anda tahu tentang manfaat chia seed yang ditawarkannya? Ingin tahu lebih lanjut, teruskan membaca perkongsian artikel ini.

Untuk mendapatkan lebih banyak info tentang Pemakanan, sila dapatkannya
 di sini.

Biji hitam kecil

Manfaat
Chia seed
atau biji Chia yang berbentuk biji hitam kecil adalah sejenis tumbuhan yang dikenali sebagai
Salvia hispanica.
 Ia berasal daripada Amerika Tengah dan Selatan. Ada yang mengatakan, puak Aztecs dan Maya menggunakan tumbuhan ini sebagai
sumber tenaga.

Sejujurnya, penulis ada mengambil
chia seed
dengan meletakkannya dalam
overnight oat
 sebagai sarapan pagi kerana ia dikatakan bagus untuk sistem pencernaan. Tetapi takkan itu sahaja kebaikannya. Jadi mari kita sama-sama bongkar manfaat biji hitam kecil ini.

Manfaat
chia seed

Berikut merupakan antara manfaat yang ditawarkan biji Chia ini, antaranya:

 Tenaga

Kombinasi kandungan protein, vitamin dan mineral dapat memastikan tahap tenaga kekal sepanjang hari. Bagi individu wanita, kadar keperluan kalori harian yang diperlukan adalah sekitar 2,000 kalori, manakala bagi individu lelaki memerlukan 2,500
keperluan kalori harian.

Namun ia bergantung kepada pelbagai faktor, seperti usia, ketinggian, berat semasa, tahap aktiviti, kesihatan metabolik dan lain-lain. Jadi keperluan kalori adalah berbeza bagi setiap individu.

Satu auns bersamaan 28 gram hidangan biji Chia mengandungi:

Serat – 11 gram

Protein – 4 gram

Lemak – 9 gram (5 daripadanya adalah omega-3)

Kalsium – 18% daripada RDI (
Reference Daily Intake
)

Mangan – 30% daripada RDI

Magnesium – 30% daripada RDI

Fosforus – 30% daripada RDI

Chia seed
 juga mengandungi zink, vitamin B3 (
niacin),
kalium, vitamin B1 (
thiamine
) dan vitamin B2 yang baik. Ia hanya mengandungi 101 kalori per auns (selepas ditolak serat yang tidak diserap ke dalam
sistem pencernaan
dan kalori yang boleh digunakan dalam badan. Ini sekali gus menjadikan biji kecil hitam ini sebagai antara sumber nutrisi dan kalori terbaik di dunia.

Manfaat chia seed – Berat badan

Kandungan karbohidrat yang boleh diserap hanyalah satu gram bagi setiap auns (28 gram) adalah sangat rendah. Ini menjadikan ia sebagai makanan rendah kandungan karbohidrat dan dapat membantu menurun berat badan.

Serat larut yang terkandung dalam biji Chia ini akan menyerap sejumlah air dan mengembang di dalam perut. Keadaan ini akan menjadikan akan kenyang dan mengurangkan keinginan untuk makan.

Chia seed
 ini boleh menentang ketahanan insulin, yang boleh meningkatkan lemak perut. Ia juga mengandungi
trytophan
, sejenis asid amino yang
mengawal selera makan
dan tidur.

Manfaat chia seed – Antioksidan

Untuk pengetahuan anda,
Chia seed
merupakan sumber antioksidan yang baik. Ia mengandungi lebih 20 peratus lebih antioksidan berbanding beri biru. Antara kandungan antioksidannya adalah seperti asid kromogenik, quercetin, asid kafein, myricetin dan kaempferol flavonols glikosida.

Pencernaan

Serat makanan dapat membantu mengurangkan kolesterol, keradangan dan sembelit. Biji Chia merupakan sumber serat makanan yang sangat baik dan ia mengandungi serat jenis larut dan tidak larut. Dua sudu biji kecil ini dapat memberikan lebih daripada sepertiga keperluan serat harian yang diperlukan.

Manfaat chia seed – Menguatkan tulang

Biji Chia mengandungi kalsium, magnesium, phophorus dan protein yang tinggi. Ia dipercayai dapat membantu
menguatkan struktur gigi
 dan tulang agar lebih sihat dan kuat. Tumbuhan ini juga boleh dijadikan sebagai sumber alternatif bagi mendapatkan zat kalsium bagi individu yang kurang
minum susu.

 Penyakit kardiovaskular

Ia kaya dengan omega-3 yang dapat membantu mengurangkan kolesterol ‘jahat’ LDL, mengawal denyutan jantung dan tekanan darah, mencegah pembekuan darah dan mengurangkan keradangan.

Perbezaannya

Haa…pasti anda yang mengatakan macam sama ‘aje’ bentuknya biji Chia dengan biji selasih. ‘Dahlah’ warna sama, saiz pun lebih kurang ‘ajekan’. Tetapi sebenarnya terdapat tiga perkara yang membezakan antara keduanya.

 Cara penyediaan

Biji selasih hanya boleh digunakan selepas direndamkan di dalam air untuk tempoh tertentu. Sebaliknya, biji Chia boleh terus digunakan dengan menaburkan ke dalam makanan yang diingini. Ia boleh dicampurkan dengan yogurt, salad atau digaulkan ke dalam nasi putih.

 Rasa

Perbezaan daripada segi rasa pula dikatakan biji selasih mempunyai ‘sedikit’ rasa, manakala biji Chia langsung tidak mempunyai sebarang rasa. Oleh kerana itu ia sesuai untuk dimakan dengan apa sahaja.

 Bentuk

Secara kasar, mungkin anda tidak akan dapat melihat perbezaan antara biji Chia dan biji selasih. Tetapi sebenarnya, ada perbezaan daripada aspek warna di mana biji Chia mempunyai campuran warna hitam, putih serta kelabu dengan bentuk yang agak leper dan bujur. Manakala biji selasih tampak lebih bulat dan berwarna hitam.

Pengambilan sederhana

Apa sahaja yang kita ambil, kalau secara berlebihan sudah tentu akan menimbulkan masalah lain. Begitu juga keadaannya dengan biji Chia ini. Walaupun terdapat banyak manfaat
Chia seed
, namun dalam aspek pengambilannya ia haruslah diambil dalam kuantiti yang sederhana.

Bagi individu yang mempunyai masalah kesihatan, sebaiknya anda dinasihatkan untuk mendapatkan nasihat dan pandangan doktor atau pakar pemakanan sebelum mula mengambilnya.


Sebenarnya, Buah Pisang Ada Banyak Jenis Dengan Berbeza Manfaat Kesihatan!

Jika anda penggemar buah pisang
, anda mungkin tahu bahawa sebenarnya ada banyak jenis jenis pisang dengan pelbagai nama yang unik. Tidak hanya itu, setiap daripada jenis itu juga mungkin mempunyai manfaat tersendiri terhadap kesihatan. Jom terus baca artikel ini!

Untuk mendapatkan lebih banyak info tentang Pemakanan Sihat, sila dapatkannya
di sini.

Pisang bukan berwarna hijau dan kuning sahaja?

Kebanyakan
individu mungkin sangka bahawa buah ini
cuma ada dua jenis dan akan dibezakan daripada warna iaitu hijau dan kuning sedangkan sangkaan ini tidak begitu tepat.

Ini kerana warna pada kulit pisang itu sebenarnya hanya akan menunjukkan kepada kita semua sama ada ia sudah masak (warna kekuningan) atau belum matang (warna kehijauan).

Ia juga mampu menentukan
 cara untuk anda mengambil buah ini
 dan ada 3 kaedah utama memasaknya iaitu:

Warna hijau
 – Disebabkan tekstur yang agak keras dan rasa kurang manis, ia sesuai untuk digoreng dengan tepung dan minyak

Warna kuning cerah
 – Ia boleh dimakan dengan begitu sahaja atau dijadikan minuman

Warna kuning gelap
 – Ia boleh dilenyek atau dikisar untuk dijadikan snek cucur pisang

Persoalannya, apa pula jenis jenis pisang yang dimaksudkan di awal artikel? Terus skrol artikel ini!

Jenis pisang dan manfaat buah ini pada kesihatan!

Untuk pengetahuan anda semua, buah ini memang ada banyak jenis dan mempunyai manfaat terhadap kesihatan yang tersendiri termasuk:

#1. Susu

Merupakan jenis pisang yang paling umum dan biasa, pisang susu dipercayai ada manfaat yang sangat bagus terhadap ibu hamil
kerana ia tinggi dengan asid folik atau folat
.

Tidak hanya itu, pisang ini juga mampu membantu merawat masalah mual atau muntah akibat loya. Jadi, pengambilannya mungkin agak bagus di saat anda tidak sedap perut.

Pun begitu, ia mungkin agak tinggi dengan kalori yang boleh menjejaskan berat badan individu.

#2. Montel

Dikenali ekoran bentuknya yang agak gemuk dan bulat sesuai dengan nama, pisang montel mempunyai rasa yang agak manis serta sedap untuk dimakan dengan begitu sahaja.

Ia tinggi dengan nutrisi serat, karbohidrat, protein, lemak dan dipercayai sangat bagus untuk
melancarkan sistem pencernaan dan penghadaman
 individu apabila ada masalah.

Apa yang agak menarik, pengambilan buah ini setiap hari dikatakan juga bagus untuk penglihatan yang lebih jelas.

Jenis pisang #3. Abu

Ramai yang mungkin mempersoal dan mempersenda nama pisang ini namun belum tahu jika ia mempunyai vitamin dari jenis B, C, kalium, potasium dan lain-lain yang sangat tinggi.

Turut tinggi dengan nutrien serat
, ia bagus jika anda ada masalah sembelit atau buasir kerana jenis pisang ini adalah amat bagus untuk sistem pencernaan dan penghadaman anda.

Ia juga agak mudah ditemui dan biasa dijadikan pisang goreng ekoran tekstur yang kenyal serta rasa yang manis mengalahkan pisang nangka yang turut popular atas sebab sama.

#4. Raja

Jangan pula keliru dengan pisang ini dan pisang emas. Ini kerana pisang raja mungkin lebih tinggi nutrisi seperti serat, mangan, protein, kalium, magnesium dan vitamin dari jenis A, B6 dan C.

Disebabkan vitamin serta mineral yang sangat padat di dalamnya, pisang ini mungkin mampu untuk
meningkatkan sistem imunisasi dan sumber tenaga
 tubuh badan individu itu.

Ia juga ada manfaat untuk tulang, mata, otak, serta membantu melawan penyakit seperti anemia.

#5. Tanduk

Pisang yang paling panjang dan besar ini juga sangat padat dengan banyak nutrisi seperti serat, folat, magnesium, kalium, zat besi dan pelbagai lain jenis vitamin serta mineral.

Manfaatnya pula tentu sekali dapat mengatasi
masalah perut seperti sembelit dan buasir
. Apa yang lebih bagus, ia juga baik jika anda ada masalah kesihatan organ ginjal dan buah pinggang.

Anda juga tidak perlu makan terlalu banyak untuk mendapatkan manfaat kerana saiznya yang luar biasa.

Adakah wujud lagi jenis-jenis yang lain?

Ya, ada. Buat anda yang mungkin belum tahu, wujud lagi pisang nangka, pisang emas, pisang awak dan lain-lain yang turut mempunyai manfaat lebih kurang sama dengan jenis-jenis di atas tadi.

Konklusinya,
 manfaat daripada buah ini juga
 mungkin tidak jauh berbeza di antara satu sama lain meskipun berlainan jenis namun memerlukan kajian lanjut untuk benar-benar pasti tentangnya.

Dapatkan informasi dan nasihat daripada doktor untuk tahu dengan lebih lanjut ya!


Bibir dan Penjagaannya

Mulut merupakan antara bahagian tubuh yang penting. Tetapi sebenarnya, ramai yang mengambil mudah cara menjaga bibir menyebabkan ia mudah kering.

Untuk mendapatkan lebih banyak info tentang Kesihatan Mulut, sila dapatkannya
di sini
.

Apa Itu Bibir?

Untuk mengetahui cara menjaga bibir, sudah tentu kita perlu memahami anatomi organ ini.

Semua individu secara normalnya dilahirkan akan
mempunyai bibir
.

Ia hadir dalam pelbagai bentuk dan saiz yang berbeza bagi setiap individu. Ada yang besar, ada yang kecil, ada yang sangat tipis dan ada yang sangat mungil.

Bibir sebenarnya merupakan satu bahagian badan yang agak kompleks.

Permukaannya terdiri daripada 4 zon iaitu; kulit berbulu (
hairy skin
), sempadan vermilion (
vermilion border
), vermilion dan mukosa lisan (
oral mucosa
).

Bentuk normal bibir adalah sangat bervariasi mengikut usia dan dipengaruhi oleh etnik.

Vermilion border
 atau sempadan vermilion, merupakan satu nama yang mewah bagi garis bibir anda dan adalah unik bagi setiap individu.

Bingkai (
rim
) vermilion menyerupai
warna kulit
 di sekitarnya. Perkataan vermilion adalah bermaksud ‘warna merah yang terang’.

Namun, hakikatnya warna sempadan vermilion adalah berbeza mengikut individu dan kebiasaannya adalah
lebih gelap
 berbanding keseluruhan bibir yang ada.

Pada bahagian vermilion atas, dari pandangan hadapan, pasti anda akan perasan bentuk yang dikatakan seakan menyerupai busur pemanah. Bahagian ini dinamakan
cupid’s bow.

Tabiat Menyebabkan Kekeringan

Sebelum mengetahui
cara menjaga bibir agar tidak kering
, jom fahami puncanya.

Masalah bibir kering berlaku kerana bahagian badan ini tidak mempunyai
kelenjar peluh
 mahupun kelenjar minyak.

Tetapi selain daripada dua sebab utama ini, apakah sebab yang turut cenderung menyebabkan ia untuk kering? Adakah terdapat sebarang tabiat yang boleh membuatkannya berpunca untuk menjadi kering?

Terdapat banyak faktor yang boleh menjadi punca dan faktor yang mengakibatkannya kering, antaranya:

1. Dehidrasi

Bibir kering boleh disebabkan oleh dehidrasi.

Sebagai contoh, jika anda tidak
memenuhi pengambilan air
yang disyorkan dalam sehari, tabiat anda ini akan menjejaskannya.
Ia akan menjadi luka dan kering serta menjadi kurang seksi.

2. Menjilat

Tabiat menjilat bibir turut menjadi punca bibir kering.

Ini kerana bibir tidak mengandungi dan tidak boleh menghasilkan lapisan minyak semula jadi yang tebal seperti kulit, ia cenderung untuk menjadi lebih kering selepas
 air liur
tersejat.

3. Tiada pelindung matahari

Semasa
cuaca panas,
 anda mungkin mahu menggunakan dalam balsem yang mengandungi SPF kerana ia mempunyai kesan kelembapan yang lebih efektif.

Anda juga perlu memakai pelindung bibir pada musim sejuk. Cuaca sejuk dan angin di luar membuatkannya merekah.

Tambahan pula, tidak banyak
cahaya matahari
 yang dapat dilihat tetapi sinar UV dilaporkan menjadi lebih kuat dan menyebabkan lebih banyak kerosakan.

4. Ubat

Sesetengah ubat-ubatan seperti
accutane, propranolol
 atau
prochlorperzazine
 boleh membuatkan
bibir pecah
.

Sila berunding dengan doktor anda tentang kesan-kesan sampingan yang mungkin berlaku sebelum mengambil sebarang ubat-ubatan.

Maklumkan kepada doktor jika bibir menjadi sangat kering, tidak stabil dan mula berdarah.

Baca juga:

5. Vitamin

Vitamin B3 boleh mengekalkan kelembapannya manakala vitamin B12 membantu proses penyembuhan.

Zink menggalakkan pertumbuhan sel dan
vitamin A
 membantu penghasilan minyak semula jadi pada bahagian ini.

Maka kekurangan vitamin boleh menyebabkan bibir mengering.

 Sila berbincang dengan doktor peribadi anda sebelum mengambil vitamin tambahan kerana terlalu banyak
vitamin A
 boleh membuatkan ia berisiko untuk mengelupas.

Cara Menjaga Bibir Elak Kekeringan

Perubahan cuaca, musim serta beberapa tabiat akan sering membuatkan kulit kering, terutamanya pada bahagian bibir.

Kini, masalah ini boleh diatasi dengan mengamalkan beberapa tip berikut:

1. Jangan jilat

Anda mungkin selalu membasahkannya dengan air liur dengan harapan ia membantu mengatasi masalah kekeringan yang anda hadapi.

Tindakan ini sebaliknya membuatkan ia menjadi lebih kering. Air liur mengandungi asid yang merengsakan. Tambahan pula, menjilatnya secara berterusan boleh menjadikannya lebih kering.

2. Gunakan balsem

Balsem bibir membantu memberikan kelembapan padanya.

Selain menggunakannya ketika di luar rumah, anda juga boleh menggunakannya sebelum mencuci muka kerana
pencuci muka
 mungkin boleh mengeringkannya.

Cara menjaga bibir agar tidak kering #3. Minum banyak air

Punca bibir kering adalah kurang air. Hidratkan badan anda dengan mengambil air sebanyak yang boleh.

Tapi jangan banyakkan
ambil air kopi
yang mengandungi kafein. Ia hanya akan membuatkan badan anda hilang lebih banyak air kerana kerap ke tandas untuk membuang air kecil.

4. Gunakan minyak badam

Gunakan minyak badam secara langsung atau menggunakan balsem bibir yang mengandungi minyak badam.

Cara menjaga bibir #5. Pengelupasan (
exfoliate
)

Bibir harus menjalani pengelupasan sekali seminggu.
Gunakan produk pengelupasan yang dijual di kedai atau buatan sendiri.

Kulit pada bahagian ini sama seperti kulit pada wajah, pengelupasan kulit membantu menyingkirkan sel kulit yang mati serta menjadikan ia lembut, licin dan layak dicium.

6. Penggunaan gincu
matte

Gincu matte memang menawan dan menakjubkan.
Tetapi, ia boleh menjadi sangat mengeringkan (yang membantu
lipstik
 ini kekal lama).

Jadi bagaimana untuk melindunginya semasa menggunakan gincu matte kegemaran anda?

Sekali lagi, penggunaan balsem adalah amat disyorkan. Sebelum mengenakan gincu matte, sapu balsem terlebih dahulu untuk melindungi bibir daripada bahan kimia.

Pemeriksaan doktor

Jika semua cara menjaga bibir di atas tidak berkesan, anda mungkin mengalami keadaan kesihatan tertentu seperti alahan. Anda perlu dapatkan bantuan perubatan daripada doktor.


Rumah Kotor?! Anda Mungkin Berisiko Untuk Menyebarkan COVID-19

Untuk mendapatkan lebih banyak info tentang coronavirus di Malaysia, sila dapatkannya
 di sini
.

Tiada siapa yang sangka bahawa keadaan rumah menjadi faktor utama bagi menghentikan penyebaran wabak virus corona yang sedang menular baru-baru ini.

Jika difikirkan secara logik, keadaan rumah yang kotor boleh mengundang pembiakan pelbagai jenis kuman.

Justeru, kebersihan rumah merupakan faktor penting bagi menghindarkan jangkitan wabak daripada berlaku.

Mereka yang tidak membersihkan rumah secara kerap berisiko tinggi untuk menyebarkan jangkitan kepada individu lain, terutamanya ahli keluarga yang turut mendiami rumah yang sama.

Statistik di Malaysia adalah seperti berikut:

[covid_19]

Baca artikel ini untuk mengetahuinya dengan lebih lanjut.

Kebersihan rumah main peranan penting sepanjang tempoh kuarantin

Mereka yang disuspek mempunyai jangkitan virus corona digalakkan untuk menjalani prosedur kuarantin bagi mengelakkan penyebaran wabak walaupun tidak menunjukkan sebarang gejala.

Tempoh pengeraman virus corona selama 2 hingga 14 hari
 telah dipersetujui oleh majoriti pakar semasa sidang bersama dengan Pertubuhan Kesihatan Sedunia (WHO) di Geneva, Switzerland.

Melihat kepada keperluan tersebut, bagi mereka yang sukarela ingin mengkuarantinkan diri di rumah masing-masing, persekitaran dalam rumah penting bagi mengelakkan penularan.

Walaupun anda menjauhkan diri daripada keluarga, namun, pasti anda akan bergerak ke ruangan lain seperti tandas, dapur, ruang tamu dan sebagainya.

Baca juga:

Tanpa langkah pembersihan yang berkesan, anda berisiko untuk
menyebarkan jangkitan tersebut kepada ahli keluarga yang lain
.

Persatuan Alergi dan Imunologi Malaysia telah mengeluarkan
Indoor Wellness Guideline
yang menekankan kepentingan kesejahteraan penghuni rumah dan langkah yang boleh diambil untuk meminimumkan kemasukan bahan pencemar ke dalam rumah.

Menurut Pengurus Besar Nippon Paint, berdasarkan kepada kajian yang telah dilakukan, 70% kanak-kanak yang berusia 12 tahun dan ke bawah meluangkan masa, secara puratanya, 8 hingga 20 jam sehari di dalam rumah.

Pendedahan kepada bakteria atau virus dalam tempoh waktu tersebut boleh menyebabkan jangkitan. Virus corona yang kian menular hari demi hari mungkin tidak berbahaya bagi kebanyakan individu, namun kadar jangkitan yang disebabkan olehnya agak tinggi.

Sebagai individu yang prihatin, anda seharusnya sedar bahawa persekitaran dalam rumah merupakan salah satu faktor penting bagi mencegah jangkitan virus. Ia dianggap sebagai faktor ghaib yang tidak disedari oleh kebanyakan individu.

Saranan bagi mengekalkan kebersihan dalam rumah

Menurut kajian yang dijalankan oleh Nippon Paint melalui soalan kaji selidiknya, 60% daripada 225 subjek mempunyai kualiti udara di dalam rumah yang kotor.

Kesimpulan ini dibuat berdasarkan kepada tahap kebersihan di 4 ruangan rumah iaitu ruang tamu, bilik tidur, bilik air dan dapur. Jadi, bagaimana cara untuk kita mengekalkan kebersihan rumah?

Ruang tamu

Pastikan anda vakum dan mop kawasan ruang tamu sekurang-kurangnya dua kali seminggu.

Jika anda mempunyai haiwan peliharaan, anda disarankan untuk vakum setiap hari.

Gunakan pembersih udara yang dilabelkan sebagai
High-Efficiency Particulate Air
(HEPA) bagi membasmi habuk dengan lebih berkesan.

Jemur perabot baharu yang diperbuat daripada bahan kompaun mudah tersejat (VOC) seperti fabrik dan kayu selama seminggu sebelum digunakan.

Pilih perabot yang mempunyai lapisan perlindungan daripada bakteria atau virus.

Bilik tidur

Pastikan anda vakum dan mop kawasan bilik tidur sekurang-kurangnya dua kali seminggu.

Cuci bilahan kipas siling sekali seminggu.

Gunakan karpet yang diperbuat daripada bahan semula jadi dan bebas toksin. Elakkan daripada membeli karpet yang disembur dengan pewangi buatan.

Sirih gading (
golden pothos
) dan pokok ular merupakan dua jenis tumbuhan yang baik untuk meningkatkan paras oksigen dalam udara di dalam bilik tidur.

Pilih sarung yang tidak mempunyai bau dan bersifat anti-formaldehid.

Bilik air

Cuci dinding dan lantai bilik air sekurang-kurangnya dua kali seminggu.

Pasang kipas bagi mengurangkan kadar kelembapan.

Simpan perkakasan mandi di dalam kabinet tertutup untuk mengelakkan pertumbuhan bakteria.

Periksa sistem perpaipan bagi mengelakkan kebocoran.

Gunakan cat rintang kulat dan bebas toksik bagi mewarnai jubin bilik air.

Baca juga:

Kawalan Pergerakan Buat Anak Terkurung Di Rumah? Ini Masa Terbaik Bersama Keluarga

Duduk Rumah Semasa PKP Tidak Lagi Bosan Jika Lakukan 5 Aktiviti Ini!

Dapur

Mop lantai dapur setiap hari menggunakan air bersabun.

Gunakan sistem pengudaraan yang sesuai semasa memasak.

Pasang kipas asap bagi memastikan pengudaraan di dapur berada dalam keadaan baik.

Buang sampah setiap hari bagi mengelakkan pertumbuhan bakteria.

Pilih kain yang mudah untuk dibasuh kesan kotorannya.

Kebersihan rumah tentukan tahap kesihatan anda sepanjang tempoh kuarantin

Mereka yang disyaki mempunyai jangkitan virus corona dikehendaki untuk dikuarantin selama 14 hari bagi mengelakkan penularan wabak.

Walaupun ujian makmal menunjukkan keputusan negatif, seseorang itu masih boleh berada dalam tempoh pengeraman virus tersebut.

Perkara yang lebih menakutkan adalah
virus corona mudah berjangkit kepada individu lain
. Mereka yang tinggal di rumah berpotensi untuk dijangkiti sekiranya terdapat individu yang dikuarantin.

Risiko ini berlipat kali ganda sekiranya kebersihan rumah tidak dijaga dengan baik.

Rumah yang kotor boleh menjadi medium yang ideal untuk penyebaran bakteria dan virus berbahaya.

 Perkara ini penting memandangkan jumlah pesakit yang didiagnosis dengan jangkitan wabak meningkat hari demi hari berikutan kontak secara langsung.

Ini bermakna mereka yang belum mendapat sebarang keputusan ujian makmal akan dikuarantinkan di rumah. Penularan wabak tersebut boleh berlaku di rumah tanpa disedari.

https://www.facebook.com/HelloDoktorMY/videos/3475692265791979/

Konklusi

Sebagai individu yang prihatin, anda harus tahu akan
kepentingan untuk menjaga kebersihan rumah
. Jika wabak virus corona tidak berlaku sekalipun, setiap individu mempunyai tanggungjawab untuk melindungi keluarga masing-masing daripada jangkitan kuman.

Jika anda jarang mengemas rumah, mungkin ini masa terbaik buat anda mula menjinakkan diri dengan rutin mengemas.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus

Baca juga:

Lepas Kangkung, Kini Kunyit Pula Dikatakan Boleh Ubati Virus Korona- Betul Ke?

Lelaki MUDAH Dijangkiti Virus Novel Korona?

Virus Novel Korona Rosakkan Organ? Betul Ke?

Perbezaan Demam Virus Novel Korona Dengan Selesema Biasa

MENGEJUTKAN! Virus Korona Boleh Merebak Melalui Udara?


Beras Sumo Lebih Sihat, Rendah Kalori? Ini Manfaatnya Untuk Si Diet!

Pernahkah anda mendengar mengenai beras sumo? Beras yang agak terkenal ini sebenarnya mempunyai beberapa kualiti dan khasiat yang lebih baik berbanding beras biasa. Ketahui beberapa maklumat penting berkenaan jenis beras ini, khasiatnya serta cara masak beras sumo di bawah.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Apakah itu beras sumo?

Beras ini dikenali dengan nama tersebut disebabkan jenama atau pembungkusan pek beras tersebut yang memaparkan kartun penggusti sumo yang sinonim dengan negara Jepun.

Namun tahukah anda, nama sebenar bagi jenis beras ini ialah beras Calrose dan ia bukanlah berasal dari Jepun!

Beras Calrose sebenarnya dihasilkan di Rice Experiment Station yang dikendalikan oleh California Cooperative Rice Research Foundation.

Ia mula diperkenalkan untuk ditanam oleh peladang di California pada tahun 1948 dan berkembang menjadi antara jenis bijirin popular di sana.

Perkataan ‘Cal’ merujuk kepada California dan ‘rose’ pula bermaksud jenis beras tersebut yang bersaiz sederhana.

Pada hari ini, 85% daripada pengeluaran beras California adalah terdiri daripada beras Calrose.

Jenis beras Calrose

Terdapat dua jenis beras Calrose yang boleh didapati di pasaran iaitu beras bersaiz sederhana dan bersaiz pendek.

Di California, jenis yang paling banyak ditanam ialah jenis yang bersaiz sederhana.

Ia juga merupakan jenis beras yang paling banyak dimakan di negara-negara sekitar Kepulauan Pasifik.

Bagi jenis bersaiz pendek pula, ia lebih popular di Jepun dan dikenali sebagai
Japonica style
.

Jenis ini lebih pendek dan agak bulat, menjadikan ia beras yang amat sesuai digunakan dalam pembuatan sushi.

Khasiat beras Calrose

Sebenarnya, beras Calrose ini mempunyai beberapa kualiti dan khasiat menarik berbanding jenis beras yang lain.

Antaranya ialah tiada kandungan lemak. Satu hidangan beras ini iaitu sekitar satu suku cawan tidak mengandungi sebarang kandungan lemak (0 gram).

Selain itu, jenis beras ini juga boleh dikatakan agak rendah kalori. Ini kerana, satu hidangan beras ini hanya mengandungi sekitar 150 kalori.

Jumlah ini lebih rendah berbanding kalori daripada beras jenis lain.

Bukan itu sahaja, walaupun beras ini agak tinggi kandungan karbohidrat, namun ia tidak mempunyai tekstur yang kenyal seperti beras pulut.

 Malah ia masih lagi lembut untuk dimakan walaupun sudah sejuk.

Hidangan apakah yang sesuai menggunakan beras ini?

Beras Calrose atau sumo ini adalah jenis beras bersaiz sederhana.

Apabila anda memasak nasi dengan menggunakan beras ini, nasi akan menjadi sedikit lembut dan juga melekit.

Oleh sebab itu, beras ini amat sesuai untuk sebarang hidangan yang boleh dibentuk seperti sushi, sup atau
bersama salad
.

Beras Calrose juga mempunyai rasa yang sangat lembut. Ini bermakna, ia boleh menyerap sebarang bahan atau rasa yang lebih kuat
seperti herba
,
rempah dan sebagainya
 dengan baik.

Cara masak beras sumo

Jika anda mahu memasak beras Calrose ini seperti menanak nasi putih biasa yang lain, anda boleh mencuba kaedah ini:

Ambil setengah cawan beras Calrose dan basuh berulang kali dengan air sehingga air basuhan beras menjadi jernih. Ini bertujuan untuk menyingkirkan lebihan kanji agar nasi tidak menjadi terlalu melekit.

Masukkan beras ke dalam periuk dan masukkan bersama ¾ cawan air.

Masak nasi seperti biasa dengan menggunakan periuk elektrik.

Jika anda menggunakan periuk dapur gas, buka api yang kuat terlebih dahulu sehingga air beras mendidih.

Kemudian, tutup periuk dan kecilkan api agar nasi tidak hangit. Biarkan nasi masak selama 20 minit.

Setelah siap, tutup api dapur dan biarkan ia seketika selama 10 minit (tanpa membuka penutup periuk). Ini bertujuan untuk membiarkan proses stim menanak nasi tanpa api.

Setelah itu, buka penutup periuk dan gemburkan nasi dengan menggunakan sudu atau senduk.

Sedia untuk dimakan.

Kini anda telah tahu cara masak beras sumo di rumah. Ia boleh dikatakan hampir sama sahaja dengan kaedah memasak nasi biasa dan tidaklah sesukar mana.

Ambil perhatian mengenai hal ini!

Beras sumo ini berkemungkinan tidak boleh dimakan dengan kerap terutamanya bagi mereka yang menghidap
penyakit kencing manis
.

Ini kerana, seperti jenis beras yang lain, beras Calrose juga tinggi dengan
kandungan karbohidrat

atau gula
.

Ia boleh menaikkan paras
gula darah

pesakit kencing manis
 jika dimakan selalu.

 Selain itu, beras Calrose juga kurang kandungan
serat pemakanan
,
vitamin A
,
vitamin C
, kalsium dan juga
zat besi
.

Namun, beras ini juga sangat rendah
kandungan kolesterol
 dan ia merupakan sumber makanan yang baik untuk mereka yang sedang
berdiet kolesterol
.


Ada Apa Dengan Mimpi

Mimpi adalah halusinasi yang berlaku semasa tidur. Banyak yang diketahui tentang peranan tidur dalam mengawal metabolisme, tekanan darah, fungsi otak, dan aspek kesihatan lain. Tetapi sukar bagi penyelidik dan pengkaji menerangkan peranan mimpi.

Walaupun tidak bukti kukuh, namun kebiasaannya ia adalah satu pemikiran autobiografi berdasarkan apa yang berlaku dalam kehidupan seharian anda seperti aktiviti, perbualan, atau isu-isu lain dalam hidup anda. Namun, terdapat beberapa teori menarik mengenai peranan mimpi.

Peranan mimpi

Pengkaji dan penyelidik masih tidak dapat mencapai kata sepakat mengenai hal tujuan mimpi wujud dalam tidur. Walau bagaimanapun, terdapat beberapa kepercayaan dan teori yang dipegang secara meluas.

Mimpi sebagai terapi

Mimpi yang anda hadapi mungkin adalah cara untuk anda menghadapi drama emosi dalam hidup anda. Oleh kerana otak kita akan beroperasi pada tahap lebih emosional berbanding ketika berjaga, otak anda akan membuat hubungan mengenai perasaan anda yang tidak akan anda lakukan ketika sedar.

Mimpi berjuang atau mengalah

Salah satu bahagian otak yang paling aktif semasa bermimpi adalah
amygdala
, bahagian otak yang mempunyai hubung kait dengan naluri kelangsungan hidup serta tindak balas berjuang atau mengalah.

Terdapat teori yang mengatakan bahawa
amygdala
 adalah lebih aktif semasa tidur berbanding ketika berjaga/sedar, kerana ia mungkin cara otak untuk membuatkan kita lebih bersiap sedia menghadapi ancaman atau cabaran ketika bangun nanti.

Mimpi kreatif

Terdapat teori yang mengatakan mimpi menjadikan kita lebih cenderung untuk kreatif. Kebanyakan artis mendapat ilham dan inspirasi darinya. Ketika bermimpi, tiada sebarang tapisan logik, ini sekali gus memberikan otak, fikiran dan idea yang bebas untuk menjadi kreatif.

Mimpi sebagai memori

Teori mengatakan tujuan bermimpi adalah untuk membantu anda menyimpan memori dan perkara penting dalam hidup anda, menyingkirkan kenangan serta perkara yang tidak penting, dan menyusun atur pemikiran dan perasan yang rumit.

Penyelidikan menunjukkan bahawa tidur dapat membantu menyimpan memori. Apabila anda belajar sesuatu maklumat yang baru dan anda tidur, anda akan lebih mengingati apa yang dipelajari lebih baik berbanding jika anda diminta untuk mengingati apa yang dipelajari tanpa mendapatkan tidur.

Bagaimana mimpi memberi efek kepada simpanan memori dan ingatan masih dapat difahami sepenuhnya. Tetapi ia mungkin dapat membantu otak untuk menjadi lebih cekap dalam menyimpan maklumat penting dan dalam masa yang sama menyekat rangsangan yang boleh menganggu memori dan proses pembelajaran.

Mengapa ada mimpi buruk?

Mimpi yang membantu anda menangani emosi, memori dan maklumat lain dengan lebih produktif adalah sangat bagus. Manakala mimpi buruk atau igauan yang menjengah sekali-sekala dianggap sebagai sesuatu yang menakutkan atau menjengkelkan.

Ia
 cenderung hadir disebabkan oleh tekanan, kebimbangan, atau berkemungkinan disebabkan tindak balas terhadap ubat-ubatan tertentu.

Walau bagaimanapun, jika anda sering mengalaminya dan berlaku secara berkala, anda mungkin mengalami
gangguan tidur
. Ia dilabelkan sebagai gangguan tidur, jika:

Menyebabkan anda berasa cemas untuk tidur.

Mengakibatkan gangguan tidur yang kerap.

Menyebabkan masalah tidur atau masalah psikologi yang lain.

Ia merupakan satu kebiasaan untuk mengalami igauan buruk sekala-sekala dalam hidup. Walau bagaimanapun, menurut
American Sleep Association,
 dianggarkan lebih kurang 5 peratus penduduk Amerika mengalami igauan buruk berterusan sebagai gangguan tidur.

Apa yang pengaruhi mimpi?

Beberapa faktor yang mempengaruhi kita ketika berjaga juga boleh mempengaruhi mimpi kita, antaranya:

Kesihatan

Salah satu pengaruh besar mimpi adalah jumlah tidur anda. Kuantiti tidur yang kurang selama satu atau dua hari (atau mungkin lebih) boleh menyebabkan bahagian otak anda menjadi lebih aktif yang berkemungkinan akan menyebabkan anda mengalami tidur REM. Anda mungkin akan mengingati mimpi anda dengan lebih jelas jika anda kurang tidur.

Proses kehamilan juga membuatkan mimpi anda lebih jelas. Peningkatan pengeluaran hormon akan memberi kesan kepada otak memproses pemikiran dan emosi.

Masalah kesihatan mental seperti kemurungan dan panik, serta gangguan bipolar dan keadaan yang berkaitan dengan emosi, boleh mencetus dan ada kalanya menganggu mimpi atau menyebabkan igauan buruk. Kesan pengambilan ubatan termasuk antidepresan dan antipsikotik, juga mempunyai kaitan dengan risiko lebih tinggi untuk mengalami igauan buruk.

Makanan

Tidak ada bukti kukuh untuk menyokong bahawa makanan tertentu boleh membawa kepada mimpi yang baik atau igauan. Tetapi jelas bahawa terdapat sesetengah makanan boleh menetapkan anda pada tahap yang lebih baik untuk lebih mengingati apa yang anda mimpikan.

Sebagai contoh makanan tinggi karbohidrat dapat memberikan anda lebih tenaga, namun selepas beberapa ketika ia boleh menyebabkan anda menjadi murung. Apa-apa yang mendatangkan kesan ketika anda sedar dan berjaga, turut akan memiliki kesan pada ketika anda sedang tidur. Oleh itu, jika terlebih gula akan menyebabkan anda lebih gembira dan aktif, maka perasaan itu juga akan berlaku ketika anda tidur.

Selain itu, makanan yang berkemungkinan menyebabkan anda terjaga pada waktu malam, turut akan mengakibatkan anda mengalami gangguan tidur pada tahap REM. apabila ia berlaku, anda akan dapat mengingati dengan lebih jelas tentang mimpi anda.

Aktiviti harian

Dalam satu penyelidikan kecil mendapati satu cara yang baik untuk mendapatkan tidur lebih nyenyak adalah untuk bersenam pada waktu pagi. Senaman kardio atau jogging sebelum tengah hari membantu anda untuk cenderung tidur lebih cepat dan kualiti tidur yang lebih baik berbanding jika anda tidak bersenam atau bersenam pada waktu malam.

Adalah lebih baik jika anda dapat mengurangkan tekanan pada waktu siang, agar anda tidak akan membawa emosi tekanan anda sewaktu tidur dan menyebabkan anda mengalami kegelisahan. Ia sekali gus dapat membantu mengurangkan peratusan untuk mengalami mimpi buruk atau tidur malam yang terganggu.

Bagaimana untuk mengingati mimpi?

Antara sebab kenapa mimpi sukar untuk diingati adalah kerana kimia otak yang berkaitan dengan memori –
norepinephrine
 –  dan aktiviti elektrik otak yang membantu proses ingatan berada pada tahap yang rendah ketika bermimpi dan tidur.

Malah jika anda bermimpi dan tidak bangun ketika bermimpi, anda tidak akan mengingatinya. Mimpi yang anda ingat adalah mimpi yang berlangsung ketika anda terbangun.

Dua cara untuk membantu anda agar dapat mengingati apa yang anda mimpikan. Pertama adalah dengan memberitahu diri anda sebelum anda tidur bahawa anda mahu mengingati mimpi anda. Jika itu adalah apa yang anda fikirkan sebelum tidur, anda mungkin akan lebih cenderung untuk bangun dengan mimpi yang masih segar dalam ingatan anda.

Cara yang kedua, memandangkan memori tentang apa yang anda mimpikan mudah diganggu, jadi anda mungkin perlu cuba untuk mengingati lebih banyak mimpi anda sebaik sahaja anda terjaga. Jangan bangun dari katil atau memikir tentang perkara lain. Cuba untuk memahami dan mengingati imej atau memori yang anda dapat dan catatkan pada buku catatan atau pada telefon anda.


Denggi: 5 Soalan Lazim Mengenainya

Denggi atau demam denggi adalah penyakit berbahaya yang mungkin berlaku apabila seseorang digigit nyamuk. Oleh sebab sesiapa sahaja boleh mendapat denggi, ketahui lebih lanjut mengenainya boleh membantu anda melindungi diri dengan lebih baik.

Apa itu denggi?

Denggi adalah penyakit bawaan vektor yang menyakitkan yang disebabkan oleh virus denggi. Terdapat 4 serotipe virus denggi: DEN-1, DEN-2, DEN-3 dan DEN-4. Virus boleh masuk ke dalam tubuh anda melalui gigitan nyamuk yang dijangkiti. Jenis nyamuk yang paling popular ialah Aedes aegypti.

Jutaan kes demam denggi berlaku setiap tahun di seluruh dunia, terutamanya di kawasan tropika dan subtropika seperti Asia Tenggara, pulau-pulau Pasifik barat, Afrika, atau Caribbean.

Apakah simptom denggi?

Kebanyakan pesakit dengan demam denggi ringan tidak mempunyai simptom. Walau bagaimanapun, jika simptom berlaku, ia biasanya muncul 4 hingga 10 hari selepas seseorang dijangkiti. Simptom demam denggi termasuk:

Demam tinggi (40ºC)

Sakit kepala yang teruk

Sakit sendi

Kesakitan yang teruk di belakang mata

Sakit otot

Sakit tulang

Ruam yang meluas

Pening dan muntah

Keletihan

Pendarahan ringan (seperti hidung atau gusi berdarah, mudah lebam)

Kanak-kanak dan orang pertama kali demam denggi cenderung mengalami simptom yang lebih ringan daripada yang lain.

Dalam sesetengah kes, denggi boleh mengancam nyawa. Apabila ia datang kepada demam denggi berdarah, episod kritikal berlangsung 3 hingga 7 hari selepas anda melihat tanda-tanda awal penyakit. Pembuluh darah dan limfa boleh rosak, menyebabkan keadaan teruk, termasuk:

Pendarahan dari hidung dan gusi

Muntah darah

Keletihan

Bernafas dengan cepat

Kesakitan perut yang teruk

Perdarahan di bawah kulit, yang mungkin kelihatan lebam

Pembesaran hati

Masalah dengan sistem peredaran darah

Simptom ini boleh berlaku hingga mati.

Apa yang perlu dilakukan jika mengesyaki bahawa anda mempunyai denggi?

Jika anda berfikir bahawa anda mungkin mengalami denggi, pergi ke hospital untuk diagnosis. Doktor akan memeriksa tanda-tanda dan simptom anda, bertanya tentang sejarah perubatan dan perjalanan anda, menguji darah anda untuk menentukan sama ada anda mempunyai virus denggi. Kemudian, doktor akan merancang program rawatan yang sesuai jika diperlukan.

Apakah pilihan rawatan untuk denggi?

Buat masa ini, tiada rawatan khusus yang direka untuk merawat demam denggi. Doktor anda boleh mengesyorkan beberapa kaedah untuk membantu anda berasa lebih baik dan melegakan simptom. Ianya termasuk:

Minum banyak air untuk mengelakkan
dehidrasi
 daripada demam dan muntah.

Ambil acetaminophen untuk mengurangkan kesakitan dan mengurangkan demam.

Elakkan pengambilan ubat yang mengandungi ibuprofen, aspirin dan sodium naproxen kerana ia boleh meningkatkan komplikasi pendarahan.

Jika anda berasa lebih teruk, hubungi doktor untuk memeriksa semula keadaan anda. Demam denggi yang teruk mungkin memerlukan penjagaan sokongan, pemantauan tekanan darah, cecair intravena dan transfusi.

Bagaimanakah anda boleh mencegah denggi?

Vaksin tidak tersedia untuk membantu mencegah demam denggi. Cara terbaik adalah melindungi diri anda daripada gigitan nyamuk dan mengurangkan populasi nyamuk. Anda boleh menyemak tip ini:

Jangan tinggal di kawasan yang sesak.

Gunakan repellents nyamuk: permethrin boleh digunakan untuk jaring, pakaian, kasut anda.

Apabila di luar, pakai baju lengan panjang dan seluar panjang yang diselitkan ke dalam stoking.

Pakai baju pelindung apabila anda berada di luar rumah: memakai baju lengan panjang, seluar panjang, kasut, stoking jika boleh.

Kekal dalam rumah
berpenyaman udara
. Atau anda boleh tidur di tempat tidur bersih. Nyamuk biasanya berfungsi dari subuh hingga senja, atau pada waktu malam.

Untuk mengurangkan populasi nyamuk, hapuskan tayar lama, tin, botol atau bekas bunga yang mengumpulkan air hujan. Ini boleh mencegah nyamuk daripada membiak.

Lindungi diri dan keluarga anda jika anda tahu seseorang yang berdekatan dengan anda mempunyai denggi. Virus ini boleh melepasi dari seseorang kepada seseorang melalui gigitan nyamuk.


Fahami Proses Tumbesaran & Tanda Si kecil Mungkin Alami Lewat Perkembangan, Ibu Ayah WAJIB Ambil Peduli!

Setiap ibu bapa pasti mahukan yang terbaik untuk anak kecil mereka. Tetapi adakah anda faham mengenai perkembangan kanak kanak?

Keupayaan seperti mengambil langkah pertama, tersenyum dan melambai adalah titik perkembangan anak atau
development milestones
.

Secara amnya, ia adalah perkara yang dapat dilakukan kebanyakan kanak-kanak pada usia tertentu.

Pun begitu, ada juga anak yang mungkin berdepan dengan lewat pembangunan atau
development delay
.

Ikuti perkongsian artikel ini untuk memahami dengan lebih lanjut.

Untuk mendapatkan lebih banyak info tentang Keibubapaan, sila dapatkannya
di sini.

Mengikuti perkembangan kanak kanak 1 – 5 tahun

Anak kecil yang berusia antara 1 hingga 5 tahun, berada di bawah kategori kanak-kanak.

Pada tempoh ini, si manja akan berubah daripada seorang bayi kepada anak yang aktif.

Pertumbuhan fizikal dan perkembangan motornya akan sedikit perlahan. Tetapi anda boleh melihat perubahan intelektual, sosial dan emosi yang luar biasa.

Berikut antara titik perkembangan kanak kanak paling biasa berlaku mengikut usia:

#Usia 1

Fizikal

Menarik badan untuk berdiri dan berjalan sambil memegang perabot

Mula untuk bertatih

Makan dengan sudu

Minum dengan cawan

Sosial

Meneroka sekeliling dengan pemantauan ibu bapa

Sedar apabila terpisah daripada individu lain

Malu atau gementar dengan individu tidak dikenali

Anak kecil mula menunjukkan kasih sayang dan tantrum

Kognitif

Boleh mencari objek tersembunyi

Tahu bahagian tubuh

Melambai ‘bye bye’

Mula menyebut ‘mama’ dan ‘dada’

#Usia 2

Fizikal

Berdiri sambil menjengketkan kaki (
tiptoe)

Menendang bola

Mula berlari

Memanjat dan turun perabot tanpa bantuan

Sosial

Mengikut tingkah laku individu lain

Lebih berdikari

Seronok apabila bersama kanak-kanak lain

Mengetahui nama individu yang dikenali

Kognitif

Bermain permainan mudah

Membezakan warna dan bentuk

Membentuk dan menyebut ayat antara 2 hingga 4 patah perkataan

#Usia 3

Fizikal

Memanjat dengan baik

Berlari dan berjalan naik turun tangga dengan mudah

Menaiki basikal roda tiga

Boleh membaling bola

Sosial

Meniru gaya individu dewasa dan rakan

Mempamerkan kasih sayang dan keprihatinan

Fahami maksud ‘milik saya’ atau ‘miliknya’

Dapat memakai dan menanggalkan pakaian dengan sendiri

Boleh berpisah dengan mudah daripada ibu ayah

Kognitif

Boleh bermain dengan permainan yang bergerak

Bermain
pretend
 dengan mainan atau individu

Memahami arahan di atas, di dalam atau di bawah

Boleh menyebut nama penuh

Mengikuti 2 atau 3 arahan, seperti “Buka pakaian dan masukkan ke dalam bakul”

#Usia 4 & 5

Fizikal

Perkembangan kanak kanak pada usia ini mereka mampu berjalan naik turun tangan dengan bergantian kaki

Boleh menggunakan tandas sendiri

Makan sendiri menggunakan sudu dan garpu

Sosial

Suka dikelilingi oleh rakan sebaya

Cenderung untuk mengikuti peraturan

Boleh memahami giliran dalam permainan

Suka menyanyi, menari dan berlakon

Kognitif

Bermain dengan permainan mekanikal

Boleh melukis individu dengan anggota tubuh

Memahami konsep masa

Tahu nama dan alamat

Lewat perkembangan pada anak kecil

Sekiranya perkembangan anak kecil anda tidak seperti pencapaian biasa yang disarankan, bertenang!

Ini kerana, setiap anak membesar mengikut rentak mereka sendiri.

Umumnya, kesukaran dalam mencapai tahap perkembangan kanak kanak dalam kemahiran berbahasa, berfikir, sosial atau motorik disebut sebagai kelewatan perkembangan (
developmental

delay
).

Seperkara yang perlu anda fahami, lewat perkembangan adalah berbeza dengan ketidakupayaan perkembangan (
development disabilities
).

Ia merangkumi keadaan seperti cerebral palsy, kehilangan pendengaran serta gangguan spektrum autisme (ASD) dan ia biasanya kekal seumur hidup.

Jika anda mengesyaki anak mungkin mengalami lewat perkembangan, berbincanglah dengan pakar pediatrik.

Punca dan kemungkinan anak kecil mengalami lewat perkembangan

Terdapat banyak punca yang boleh menyumbang kepada lewat perkembangan kanak kanak, seperti:

Kelahiran pramatang

Keadaan genetik seperti sindrom Down

Masalah penglihatan atau pendengaran

Kekurangan zat makanan

Penggunaan alkohol atau dadah semasa kehamilan

Penderaan atau pengabaian fizikal

Kekurangan oksigen semasa bersalin

Autism

Gangguan spektrum autisme (ASD)
 merujuk kepada istilah yang digunakan untuk menggambarkan keadaan melibatkan perkembangan saraf

Pemikiran, pergerakan, cara berkomunikasi dan penggunaan pancaindera bagi individu autistik adalah berbeza.

Autisme biasanya dapat didiagnosis pada anak kecil dan melibatkan kelewatan ketara dalam perkembangan bahasa dan sosial.

Antara tanda yang boleh dikenal pasti:

Tidak responsif apabila nama dipanggil

Tidak suka dipeluk atau bermain dengan individu lain

Kurang ekspresi wajah

Ketidakupayaan atau kesukaran untuk bercakap, berbual atau mengingati perkataan mahupun ayat

Pergerakan berulang

Masalah koordinasi

Terapi dan pendekatan lain dapat membantu menggalakkan komunikasi, mengurangkan tekanan dan membolehkan mereka melakukan tugasan harian.

Lewat pertuturan

Kebanyakan anak kecil akan aktif belajar bertutur dan bahasa sewaktu umur 3 tahun. Ketika itu, otak mula berkembang dan matang.

Proses pembelajaran bahasa bermula ketika bayi menangis untuk menyatakan rasa lapar. Pada usia 6 bulan, anak kecil anda sudah dapat mengenali bunyi bahasa asas.

Mencecah usia 12 hingga 15 bulan, si manja seharusnya dapat mengucapkan 2 atau 3 perkataan mudah, walaupun tidak jelas.

Kebanyakan kanak-kanak boleh mengucapkan beberapa perkataan ketika berusia 18 bulan.

Mencapai usia 3 tahun, mereka sudah mampu menuturkan ayat ringkas.

Walaubagaimanapun, anak yang mengalami lewat pertuturan tidak dapat menuturkan banyak perkataan seperti kanak-kanak seusianya.

Lewat bahasa pula berlaku jika anak kecil mengalami kesukaran memahami apa yang dikatakan individu lain atau tidak dapat menyatakan apa yang difikirkan mereka.

Ini termasuklah untuk bercakap, memberikan isyarat dan menulis.

Latihan tandas

Latihan ke tandas atau
potty training
 mungkin dianggap sebagai tugasan paling mencabar dalam perkembangan kanak-kanak.

Tetapi jika anak kecil anda sudah bersedia tiada apa yang perlu dibimbangkan.

Setiap kanak-kanak akan belajar untuk menggunakan tandas pada usia yang berbeza.

Namun anda harus sentiasa ingat bahawa ‘terbabas’ adalah perkara biasa kerana proses ini memerlukan masa.

Tanda anak kecil bersedia untuk latihan tandas:

Kekerapan anda menukar lampin semakin berkurangan

Pergerakan usus (membuang air besar) anak semakin teratur dan boleh dijangka seperti sejam selepas sesi hidangan makan

Anak sudah boleh memberitahu apabila mereka ingin ke bilik air

Anak menyedari dan tidak suka lampin mereka kotor

Anak sudah boleh mengikuti arahan mudah seperti berjalan ke bilik air, duduk dan menanggalkan pakaian

Keselamatan anggota tubuh

Dalam perkembangan kanak kanak, adalah penting untuk ibu bapa mengajar mengenai tubuh, keselamatan badan dan batasan peribadi untuk melindungi mereka.

Gunakan nama yang betul untuk bahagian tubuh termasuk alat sulitnya

Mengajar anak bahawa tiada salahnya untuk mengatakan ‘tidak’ jika mereka tidak mahu memeluk atau mencium seseorang

Pastikan anak kecil anda mengetahui perbezaan antara
sentuhan ‘yang boleh’ dan tidak boleh’

Ajarkan anak bahawa tiada individu boleh menyentuh bahagian sulit mereka dan tidak ada sesiapa patut menunjukkan gambar kemaluan individu lain


Penyakit Kanser Tulang

Apa itu penyakit kanser tulang? Ketahui simptom, punca, diagnosis dan rawatan serta cara pencegahan barah tulang.

Untuk mendapatkan lebih banyak info tentang Kanser, sila dapatkan
di sini
.

Definisi

Penyakit kanser tulang adalah tumor malignan yang bermula pada tulang walaupun tidak semua tumor tulang adalah malignan.

Sel-sel kanser dalam tulang membesar, memampatkan tisu tulang yang sihat dan mungkin mengancam hidup. Jadi, penting bagi setiap individu untuk membezakan kanser tulang daripada kanser metastatik yang merebak ke tulang dari bahagian lain badan.

Jenis-jenis penyakit kanser tulang yang biasa termasuk:

Osteosarkoma: Kanser bermula di tisu osteoid tulang. Tisu Osteoid mempunyai tekstur yang sama dengan tulang, tetapi kekurangan mineral. Jenis ini sering berlaku di lutut dan lengan atas

Kondrosarkoma: Kanser bermula pada tisu berawan. Tulang rawan termasuk tisu elastik lembut dan tahan lasak yang melitupi dan melindungi hujung tulang panjang pada sendi. Kondrosarkoma berlaku paling kerap di pinggul, kaki atas, dan bahu

Kumpulan Tumor Sarkoma Ewing (ESFTs): Kanser yang biasanya berlaku pada tulang tetapi mungkin juga muncul dalam tisu lembut (otot, lemak, tisu serabut, salur darah, atau tisu sokongan lain). Ia paling biasa berlaku di sepanjang tulang belakang, pelvis, di kaki dan lengan

Terdapat empat peringkat sakit kanser tulang, seperti:

Di peringkat I, penyakit kanser tulang adalah terhad kepada tulang tanpa tersebar ke bahagian lain badan. Sel-sel kanser di peringkat ini kurang agresif dan tidak memampatkan sel normal

Di peringkat II, sel-sel kanser lebih agresif daripada sebelumnya, tetapi masih terbatas pada tulang

Di peringkat III, kanser tulang berlaku di dua atau lebih tempat pada tulang yang sama. Tumor peringkat III boleh jadi sama ada tahap rendah atau tinggi

Pada peringkat IV,
kanser telah menyebar ke luar tulang ke bahagian lain badan, seperti tulang lain atau organ dalaman. Sel-sel kanser sangat agresif dan menjejaskan fungsi sel normal

Apakah kebarangkalian sakit kanser tulang?

Kanser tulang jarang berlaku. Ia hanya meliputi kurang daripada 1% daripada semua jenis kanser.
Jenis-jenis kanser tulang
 yang berlainan mungkin akan berlaku pada populasi tertentu:

Osteosarkoma paling biasa berlaku kepada mereka yang berusia antara usia 10 dan 19, tetapi boleh berlaku pada orang yang berusia lebih daripada 40 tahun. Mereka yang mempunyai keadaan lain, seperti penyakit Paget (keadaan benigna dengan perkembangan sel-sel tulang baru yang tidak normal), berisiko menghidap kanser ini

Kondrosarkoma yang paling biasa berlaku pada orang dewasa yang berusia lebih daripada 40 tahun

ESFTs sering berlaku pada kanak-kanak dan remaja di bawah umur 19 tahun. Ia lebih biasa pada lelaki berbanding perempuan

Simptom

Apakah simptom-simptom penyakit kanser tulang?

Rasa sakit adalah simptom kanser tulang yang paling biasa, tetapi tidak semua kanser tulang menyebabkan rasa sakit.
Simptom-simptom lain yang mungkin:

Bengkak dan kelembutan berhampiran kawasan terjejas

Tulang patah

Keletihan

Kehilangan berat badan yang tidak dapat dijelaskan

Mungkin terdapat
beberapa gejala yang tidak disenaraikan di atas.
 Jika anda mempunyai sebarang kebimbangan tentang gejala, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom-simptom yang disenaraikan di atas atau mempunyai sebarang pertanyaan, sila berunding dengan doktor anda.

Tubuh setiap orang bertindak secara berbeza. Jadi, sebaik-baiknya berbincanglah dengan doktor mengenai apa yang terbaik untuk keadaan anda.

Punca

Apakah punca kanser tulang?

Sebenarnya, punca sebenar sakit kanser tulang tidak ditemui. Penyelidik hanya tahu bahawa penyakit kanser tulang adalah kesilapan dalam DNA sel yang menandakan sel tumbuh dan dibahagikan dengan tidak terkawal.

Sel-sel normal di dalam badan mengikuti jalan pertumbuhan, pembahagian, dan kematian yang teratur, tetapi sel-sel kanser darah tidak begitu. Mereka tidak mati secara automatik.

Faktor Risiko

Apakah yang meningkatkan risiko saya kepada kanser tulang?

Terdapat banyak faktor yang meningkatkan risiko penyakit kanser tulang, seperti:

Sindrom genetik yang diwarisi: Sindrom genetik jarang yang diturunkan dalam keluarga akan meningkatkan risiko penyakit kanser tulang, termasuk sindrom Li-Fraumeni dan retinoblastoma keturunan

Penyakit tulang Paget: Ini adalah keadaan prakanser yang benigna. Ia mengganggu proses kitar semula normal badan anda, di mana tisu tulang baru secara beransur-ansur akan menggantikan tisu tulang lama. Dalam satu jangka masa, penyakit ini boleh menyebabkan tulang yang terjejas menjadi rapuh. Penyakit Paget lebih kerap berlaku pada orang dewasa, terutama pada usia 50 tahun

Pendedahan kepada radiasi

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit kanser tulang didiagnosis?

Pada mulanya, doktor akan bertanya keadaan dan sejarah keluarga anda. Jika disyaki bahawa anda mempunyai penyakit kanser tulang, doktor akan mengesyorkan beberapa pemeriksaan fizikal atau boleh mengarahkan ujian makmal dan ujian diagnostik lain.

Ujian yang paling biasa untuk barah tulang termasuk:

Sinar-X: Ujian ini membolehkan keabnormalan pada tulang anda untuk ditunjukkan pada imej tanpa sebarang insisi/hirisan. Tanda-tanda barah tulang mungkin termasuk tulang yang bergerigi, lubang di tulang, tumor di sekitar kecacatan di tulang. Jika tanda-tanda ini muncul, anda mungkin memerlukan biopsi untuk menentukan sama ada anda mempunyai kanser tulang atau tidak

Imbasan tulang: Sedikit bahan radioaktif disuntik ke dalam saluran darah dan bergerak melalui aliran darah; kemudian ia dikumpulkan dalam tulang dan dikesan oleh pengimbas. Doktor boleh mendiagnosis keadaan anda dengan menilai imbasan

Imbasan tomografi (CT atau CAT) berkomputer: Ia menggabungkan beberapa imej sinar-X yang diambil dari sudut berbeza. Imej imbasan CT memberikan maklumat yang lebih terperinci daripada sinar-X biasa

Prosedur pengimejan magnetik (MRI): Ujian ini adalah sama dengan sinar-X , tetapi menggunakan magnet kuat yang dihubungkan dengan komputer

Imbasan tomografi emisi positron (PET): Sejumlah kecil glukosa radioaktif disuntik ke dalam salur darah, dan pengimbas digunakan untuk menghasilkan imej berkomputer yang terperinci, yang kemudiannya imej berkomputer kawasan di dalam badan di mana glukosa digunakan akan muncul

Bagaimana pesakit barah tulang dirawat?

Kanser tulang boleh dirawat dengan banyak cara, sesetengah daripada cara tersebut boleh digabungkan untuk mendapatkan hasil yang terbaik.

Pilihan rawatan bergantung kepada sifat-sifat kanser, serta kesihatan umum pesakit.

Pembedahan: Tumor dikeluarkan dengan teknik pembedahan khas. Ia mengambil masa yang lama untuk pesakit sembuh selepas pembedahan

Kemoterapi: Rawatan ini menggunakan ubat-ubatan antikanser yang dapat membunuh sel kanser. Doktor sering mencadangkan kombinasi ubat antikanser

Terapi radiasi juga dipanggil radioterapi,
 teknik ini menggunakan sinar-x tenaga tinggi untuk membunuh sel-sel kanser. Rawatan ini boleh digunakan secara kombinasi dengan pembedahan. Rawatan ini mungkin sangat berbahaya kepada tubuh pesakit selepas rawatan, di mana ia boleh mengakibatkan beberapa komplikasi

Bedah beku: Sel-sel kanser dibekukan dengan nitrogen cair, dan akan mati selepas suatu tempoh masa. Teknik ini kadangkala boleh digunakan bagi menggantikan pembedahan konvensional untuk memusnahkan tumor

Pencegahan

Apakah perubahan gaya hidup dan rawatan sampingan yang boleh saya ambil untuk menangani penyakit kanser tulang?

Gaya hidup
 dan remedi di rumah yang berikut mungkin membantu anda menghadapi penyakit kanser tulang:

Dapatkan maklumat lanjut: Belajar tentang sakit kanser tulang dapat mengurangkan kebimbangan anda dan memberikan anda keyakinan untuk menghadapinya. Terdapat sumber-sumber di mana anda boleh mendapatkan maklumat yang boleh dipercayai tentang kanser tulang: rundingan dengan doktor, internet, akhbar, dan media sosial lain; atau anda boleh bertanya kepada doktor mengenai sokongan di kawasan setempat anda

Jadilah optimistik: Psikologi boleh mempengaruhi hasil rawatan dengan ketara. Anda boleh mengekalkan emosi optimistik anda dengan banyak cara: bercakap dengan seseorang yang boleh dipercayai, kekal rapat dengan keluarga dan rakan anda, bermain dengan haiwan peliharaan atau hanya membaca buku, apa sahaja yang membuat anda berasa selesa. Anda perlu mempercayai bahawa keadaan anda akan menjadi lebih baik, dan anda masih dapat
menikmati hidup anda walaupun ada kanser

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini Cara Nak Tahu Ketuat Yang Tumbuh Pada Badan Normal Atau Sebab Sakit Kelamin!

Masalah kulit seperti kutil biasanya tidak bahaya dan boleh hilang dengan rawatan yang betul, tetapi ia berpotensi untuk menjejaskan penampilan malah boleh jadi menyakitkan.

Kutil atau turut dikenali sebagai ketuat mempunyai pelbagai jenis dan bentuk, sebahagiannya boleh terjadi akibat
jangkitan human papillomavirus (HPV).

Pun begitu, bagaimanakah cara nak kenal pasti sama ada ketuat yang anda miliki adalah normal atau sebaliknya?

Teruskan pembacaan anda.

Masalah kulit – Apa itu ketuat dan jenis-jenisnya

Ketuat adalah pertumbuhan pada lapisan luar kulit atau epidermis yang disebabkan oleh virus.

Terdapat
beberapa jenis ketuat
 yang boleh berlaku, antaranya adalah:

Ketuat biasa

Ketuat filiform

Ketuat leper

Ketuat kelamin

Ketuat plantar

#1 Masalah kulit – Ketuat biasa

Ketuat biasa dikategorikan sebagai masalah kulit yang biasa dan selalunya berbentuk seperti kubis bunga kecil dan kasar.

Tambahan itu, ia paling sering dijumpai di jari dan belakang tangan, terutama di sekitar kuku serta kaki.

Kadangkala ia juga mempunyai bintik-bintik hitam kecil yang menyerupai biji halus akibat saluran darah kecil yang mengandungi darah beku.

Ketuat biasa juga mungkin muncul di kawasan kulit yang mempunyai luka kecil, seperti di sekitar kuku akibat tabiat menggigit kuku.

Sekiranya anda mempunyai virus tersebut di tangan, jangkitannya juga mudah untuk berpindah ke bahagian wajah.

#2 Ketuat plantar

Ketuat plantar (
verruca
) sering muncul di tapak kaki, biasanya di kawasan yang menampung berat badan seperti tumit, dan merebak ke kulit kerana tekanan daripada aktiviti berjalan dan berdiri.

Sekiranya ketuat pada kaki ini muncul dalam kelompok, mereka disebut kutil mosaik yang bersifat keras, tebal, dan leper.

Ketuat plantar juga mungkin mempunyai bintik-bintik hitam di atasnya, sama seperti kutil yang biasa.

Virus HPV yang menyebabkan pertumbuhan ketuat plantar biasanya tumbuh subur di persekitaran yang hangat dan lembap.

Bagi mengurangkan risiko daripada dijangkiti, pilih kasut yang lebih terbuka seperti
sandal
 terutamanya apabila anda pergi ke tempat yang basah seperti kolam renang, bilik persalinan dan sebagainya.

#3 Masalah kulit – Ketuat leper

Ketuat leper bersaiz lebih kecil daripada kutil jenis yang lain, tetapi cenderung untuk berlaku dalam jumlah yang banyak.

Ini kerana, kutil jenis leper boleh tumbuh sebanyak 20 sehingga 100 ketuat dalam satu masa.

Di samping itu, para wanita mungkin berisiko untuk mengalaminya pada bahagian kaki.

Manakala, ketuat ini pada kaum lelaki lebih cenderung terbentuk di kawasan berjanggut.

Bukan sahaja orang dewasa, kanak-kanak juga boleh menderita ketuat jenis ini.

Ketuat leper adalah unik berbanding dengan jenis ketuat yang lain kerana bentuknya yang leper menyerupai namanya.

#4 Ketuat filiform

Ketuat ini biasanya sering tumbuh dengan kadar yang cepat dan mempunyai penampilan yang lebih tajam mencacak.

Oleh sebab itu, kutil jenis ini dapat membuat seseorang berasa rendah diri akibat penampilannya yang menonjol, tetapi ia biasanya tidak menyakitkan.

Ia mungkin berwarna coklat, kuning, merah jambu, atau berwarna daging.

Elakkan daripada menyentuh kutil ini dan dapatkan rawatan dengan kadar segera agar ia tidak dapat ‘berpindah’ ke bahagian badan yang lain.

#5 Ketuat kelamin

Ketuat kelamin
disebarkan melalui aktiviti hubungan seksual
 dengan seseorang yang sudah memilikinya.

Ini kerana ia disebabkan oleh
human papillomavirus
 (HPV) dan berpotensi untuk terbentuk di bahagian luar alat kelamin.

Ketuat kelamin turut kelihatan seperti benjolan berwarna daging yang mempunyai penampilan seperti kubis kecil.

Pun begitu, ia juga berisiko untuk berlaku akibat jangkitan HPV walaupun ia mungkin tidak kelihatan pada mata kasar.

Jangkitan HPV bukan sahaja menyebabkan masalah kutil, ia juga berpotensi menyebabkan kanser yang disebarkan melalui hubungan seksual seperti seks anal dan oral.

Cara kenal pasti kutil yang normal atau sebaliknya

Bagi mengenal pasti sama ada ketuat yang dimiliki adalah normal atau sebaliknya, simptom-simptom berikut boleh menjadi
red-flag
kepada komplikasi kesihatan, antaranya:

Berlaku pendarahan, kegatalan atau kesakitan

Tidak dapat dipastikan jenisnya

Semakin berkembang atau berubah bentuk

Mengganggu aktiviti atau rutin harian

Tidak dapat dihilangkan dengan ubat
over-the-counter
(OTC)

Justeru, jika ketuat yang terbentuk pada tubuh anda tidak mempunyai gejala-gejala di atas, usah khuatir kerana ia akan
sembuh dengan rawatan-rawatan yang bersesuaian.

Langkah-langkah pencegahan masalah kulit

Untuk mengurangkan risiko jangkitan atau penyebaran masalah kulit ketuat, pastikan anda:

Tidak menyentuh ketuat orang lain

Tidak menggunakan tuala, kain lap atau barang peribadi orang lain

Tidak berkongsi kasut dan stoking dengan orang lain

Tidak menggaru kutil tersebut, kerana boleh menyebabkannya untuk lebih merebak

Tutup kutil dengan penutup kalis air ketika berenang, dan sarung tangan di tempat lain, misalnya di gimnasium

Jangan menyikat, mencukur, atau menggunting rambut serta bulu di kawasan yang mempunyai ketuat

Semasa memotong kuku, jangan gunakan perkakas yang sama pada kuku yang dijangkiti dengan kuku yang sihat

Pastikan tangan sentiasa kering

Basuh tangan dengan bersih
 selepas menyentuhnya


Apa yang Patut Anda Tahu Tentang Susu Ibu Perahan

Susu ibu perahan ialah susu yang dikeluarkan daripada payudara anda sama ada melalui perahan tangan atau alat pengepam. Setelah susu anda diperah, ia boleh disimpan ke dalam peti sejuk untuk bayi anda minum kemudian sama ada menggunakan picagari, sudu, cawan atau botol. Memerah susu badan mungkin sukar bagi mereka yang baru memasuki alam keibuan. Ini adalah perkara yang patut anda ketahui untuk menguasainya:

Mengapakah saya patut memerah susu badan?

Anda mungkin tidak berada berdekatan anak anda sewaktu dia memerlukan penyusuan badan. Jika anda mempunyai susu ibu perahan dalam peti sejuk, bayi anda masih boleh mendapatkan semua kebaikan daripada susu badan anda. Tambahan pula, payudara anda mungkin tidak selesa dengan terlalu banyak susu di dalam. Bayi pramatang dan bayi yang mempunyai penyakit tertentu mungkin tidak dapat disusukan secara langsung. Pada waktu sedemikian, susu ibu perahan sangat membantu.

Bagaimanakah cara memerah susu?

Langkah pertama memerah susu adalah dengan membasuh tangan anda sepenuhnya. Menggunakan tangan anda adalah cara yang paling murah kerana anda tidak memerlukan peralatan lain selain tempat menadah seperti jag dan tempat menyimpan susu tersebut seperti bekas berpenutup atau beg plastik. Bagaimana pun, memerah dengan tangan adalah satu cabaran. Caranya ialah dengan menekan dengan lembut pada saluran susu disebalik puting, dan bukannya menekan puting itu sendiri. Menggunakan pam mungkin lebih mudah. Dengan pam eletrik, anda hanya perlu menekap payudara anda dengan alat pengepam, tekan butang dan biarkan pengepam anda berfungsi. Ia mungkin memakan masa sehingga 45 minit untuk mengepam daripada kedua-dua belah payudara. Jangan risaukan tentang masa dan teruskan mengepam selagi mana susu anda masih mengalir dengan banyak. Apabila aliran susu sudah berkurang, tukar kepada sisi payudara yang lain. Anda patut mengepam dua kali daripada setiap belah payudara untuk mengeluarkan keseluruhan susu.

Bagaimanakah cara menyimpan susu ibu perahan?

Susu ibu bertahan paling lama apabila diletakkan dalam botol plastik yang ditutup dengan ketat. Jangan lupa untuk menulis tarikh susu tersebut dipam sebelum diletakkan dalam peti sejuk supaya anda memastikan anda menggunakan susu yang paling lama dahulu. Susu ibu perahan boleh disimpan hingga lima hari pada suhu 4 darjah celcius. Jika anda letakkannya di bahagian penyejuk beku, susu ibu boleh bertahan hingga dua minggu. Jika suhu penyejuk beku anda di bawah 18 darjah celcius, suhu anda boleh kekal bertahan hingga 6 bulan.

Susu ibu kehilangan sebahagian daripada antibodi yang diperlukan bayi anda untuk melawan jangkitan. Jadi anda digalakkan untuk menghabiskan susu yang dibekukan pada had waktu yang ditetapkan. Walau bagaimanapun, susu ibu yang dibekukan lebih baik daripada susu formula.

Hello Health Group
 tidak menyediakan khidmat nasihat, diagnosis atau rawatan.


Pelik Sendawa Tak Berhenti Walau Dah Berjam Berlalu? Ini 5 Pencetus Ia Terjadi!

Burp… Itulah semacam bunyian lunak dan merdu yang terkeluar dari mulut ketika sendawa.

Hakikatnya, semua orang pernah mengalaminya dan ia adalah satu refleks yang normal bagi
mengeluarkan angin dari tubuh badan
.

Pun begitu, pernahkah kalian sendawa tidak berhenti sehingga mengganggu aktiviti seharian anda?

Jom sama-sama kita ikuti artikel ini dengan lebih mendalam lagi untuk tahu punca dan rawatannya!

Untuk mendapatkan lebih banyak info tentang Sistem Penghadaman, sila dapatkannya
di sini.

Apa itu sendawa?

Sebelum itu, wajarlah untuk kita semua tahu tentang definisi sebenar perkara ini terlebih dahulu.

Untuk pengetahuan anda, sendawa adalah satu refleks normal bagi individu mengeluarkan lebihan angin dari saluran
penghadaman
 melalui mulut.

Lebihan angin ini sebenarnya
akan masuk ke dalam sistem penghadaman
 individu juga melalui mulut ketika sedang makan atau minum.

Baca juga:

Bagaimana Nak Sendawakan Baby Yang Selalu Tertidur Masa Menyusu? Ini Caranya

Bayi Nampak Tak Selesa Sebab Perut Kembung? Ini 5 Cara Sendawakan Bayi Yang Berkesan!

Di dalam sistem penghadaman kita, tubuh badan akan menggunakan asid, bakteria dan bahan kimia bernama enzim untuk menguraikan nutrien bagi mendapatkan tenaga.

Sekiranya tiada lagi nutrien untuk diurai, maka ia akan dibuang melalui sistem perkumuhan (sama ada air kecil atau air besar).

Selain itu, angin yang masuk ke dalam tubuh badan ketika makan dan minum ini juga akan dibuang kerana tidak diperlukan.

Dalam pada itu, ia juga sangat bergantung kepada jenis makanan dan minuman yang anda ambil – sebagai contoh,
makanan berlemak dan minuman bergas
 akan membuat kalian sendawa lebih kerap.

Namun bagaimana jika ia terlalu kerap dan tidak berhenti? Adakah ia normal?

Mengapa sendawa tidak berhenti?

Ya, sendawa adalah sesuatu yang sangat normal dan ia akan lebih mudah berlaku disebabkan oleh faktor-faktor seperti berikut:

Menghisap rokok

Mengunyah gula-gula getah

Menghisap gula-gula keras

Memakai gigi palsu

Makan dan minum dengan terlalu laju

Makanan dan minuman tertentu

Kebiasaannya,
 sendawa yang normal adalah sekitar 4 kali sahaja
 selepas bersantapan dan ia adalah tidak normal jika melebihi jumlah itu.

Sekiranya lebih daripada 4 kali, ia sudah boleh dianggap sebagai sendawa tidak berhenti yang mungkin didasari oleh beberapa kondisi kesihatan seperti:

#1. Gastroesophageal reflux disease (GERD)

Juga dikenali sebagai asid refluks, GERD akan berlaku apabila asid di dalam perut menujah kembali ke saluran esofagus lantas mengakibatkan pedih ulu hati.

Jika ini berlaku secara tidak kerap, ia boleh dilegakan dengan hanya mengambil ubatan yang boleh dibeli dari farmasi sahaja.

Namun jika ia berlaku dengan kerap, anda mungkin perlu berjumpa doktor segera untuk mendapatkan ubatan preskripsi doktor.

#2. Pedih ulu hati

Dalam bahasa saintifik, kondisi ini dikenali sebagai dyspepsia dan ia akan menyebabkan kesakitan dan ketidakselesaan pada bahagian atas perut.

Akibatnya, anda mungkin akan mengalami
kembung perut
, mual-mual dan muntah gara-garanya.

#3. Gastrik

Gastrik adalah satu kondisi biasa berlaku kepada sesetengah individu dan ia akan mengakibatkan dinding perut anda mengalami kerengsaan.

Ia biasa berlaku kepada individu yang sedang berpuasa ekoran tidak makan atau minum buat sekian waktu.

#4. Bakteria

Helicobacter pylori adalah sejenis bakteria yang boleh mengakibatkan jangkitan dan
ulser
 pada perut dan sistem penghadaman manusia.

Sekiranya ia menjangkiti anda, sendawa tidak berhenti juga mungkin boleh terjadi kepada anda.

#5. Irritable bowel syndrome (IBS)

Irritable bowel syndrome (
IBS
) boleh menyebabkan kejang perut, kembung perut,
sembelit
 dan cirit-birit.

Sama seperti jangkitan bakteria, ia juga mungkin akan mengakibatkan kalian sendawa tidak berhenti.

Apa yang perlu dilakukan?

Baiklah, sekarang kita sudah tahu 5 pencetus sendawa tak berhenti seperti yang kami telah tuliskan di atas tadi.

Persoalannya, bagaimana untuk melegakan kondisi ini? Jawapannya adalah semudah menjaga tatatertib ketika makan dan minum!

Pertama sekali, apa yang kalian perlu lakukan adalah
makan dengan perlahan
 agar angin tidak masuk dengan banyak ketika sedang bersantapan.

Kedua, elakkan segala makanan atau minuman yang ‘berangin’ seperti makanan berlemak dan minuman bergas untuk mencegah kondisi ini.

Selain itu, anda juga wajar menjalani hidup yang lebih sihat dan elakkan tabiat buruk seperti menghisap rokok serta
bersenamlah agar tubuh badan lebih sihat
.

Dengan mengamalkan petua yang kami sediakan ini, kondisi sendawa tidak berhenti juga mungkin boleh hilang!


Awas, Nyawa Boleh Melayang Jika Lambat Rawat Apendiks, Ini Tanda & Prosedur Rawatannya!

Anda sakit apendiks tapi tak mahu dapatkan rawatan lagi? Jangan begitu, tindakan tersebut boleh menyebabkan masalah kesihatan lain, bahkan mungkin meragut nyawa jika apendiks pecah!

Untuk mendapatkan lebih banyak info tentang Sistem Penghadaman, sila dapatkannya
di sini.

Apa itu sakit apendiks?

Dalam istilah perubatan,
kesakitan ini dikenali sebagai radang apendiks (appendicitis)
.

Ia bukanlah sejenis penyakit tetapi satu keadaan di mana
pundi apendiks (vermiform appendix) tersumbat dan bengkak
.

Apendiks adalah kantung kecil dan nipis yang mempunyai kepanjangan sekitar 5 hingga 10 cm. Ia dihubungkan dengan usus besar,
di mana najis terbentuk
.

Mengenali simptom radang apendiks

Masalah kesihatan ini adalah satu keadaan biasa.

Tanpa mengira usia, sesiapa sahaja boleh mengalami sakit apendiks. Tetapi umumnya, ia kerap berlaku kepada individu remaja berusia antara 10 hingga 20 tahun.

Appendicitis biasanya bermula dengan sakit yang datang dan pergi
 pada bahagian tengah perut (abdomen).

Dalam beberapa jam, kesakitan itu bergerak ke sebelah kanan bawah di mana pundi apendiks terletak dan berterusan menjadi teruk.

Perbuatan batuk atau berjalan boleh membuatkan kesakitan semakin teruk.

Jika anda mempunyai sakit apendiks, simptom lain yang mungkin dialami adalah:

Berasa sakit (loya)

Mengalami kesakitan

Hilang selera makan

Sembelit atau cirit-birit

Suhu badan tinggi dan muka kemerahan

Appendicitis
mungkin dianggap sebagai masalah kesihatan lain seperti:

Gastroenteritis

Sindrom usus besar yang teruk (IBS)

Sembelit

Jangkitan pundi kencing

Penyakit Crohn

Jangkitan pelvis

Bagi wanita, simptom yang sama dengan kesakitan apendiks boleh jadi petanda masalah ginekologi seperti
kehamilan ektopik
, sakit haid atau
penyakit radang pelvis (PID)
.

Apakah punca sakit apendiks?

Masih tidak dapat diketahui dengan jelas puncanya.

Dalam kebanyakan kes, ia mungkin disebabkan terdapat sesuatu yang menghalang pintu masuk ke pundi apendiks.

Sekiranya penyumbatan menyebabkan keradangan dan bengkak, ia boleh meningkatkan tekanan dalam appendicitis dan boleh pecah.

Oleh sebab punca kepada masalah kesakitan ini masih tidak difahami sepenuhnya, tiada cara jaminan untuk pencegahan.

Tapi bagaimana jika anda melengah-lengahkan masa untuk melakukan rawatan apendiks, apakah risiko yang mungkin dialami?

Baca juga:

Komplikasi masalah kesihatan jika apendiks pecah

Sekiranya sakit appendicitis dibiarkan atau dirawat lambat, ia boleh pecah dan mengakibatkan jangkitan yang berisiko mengancam nyawa.

Peritonitis

Jika
vermiform appendix
telah pecah, lapisan perut (
peritoneum
) akan dijangkiti bakteria yang boleh menjejaskan organ dalaman tubuh.

Gejala peritonitis merangkumi:

Rasa sakit perut yang teruk dan berterusan

Berasa sakit

Suhu tinggi

Degupan jantung laju

Sesak nafas

Bengkak abdomen

Jika keadaan ini tidak dirawat segera, ia boleh menyebabkan masalah jangka panjang, bahkan boleh mengundang maut.

Rawatan untuk peritonitis biasanya melibatkan
pengambilan antibiotik
 dan pembedahan membuang apendiks.

Abses

Adakalanya abses boleh terbentuk pada pundi apendiks pecah.

Ia adalah
nanah yang menyakitkan
 terbentuk ketika tubuh berusaha melawan jangkitan.

Dalam kes jarang berlaku, abses boleh terjadi sebagai komplikasi kepada pembedahan membuang apendiks.

Masalah ini boleh dirawat dengan antibiotik. Namun dalam kebanyakan kes, nanah perlu dikeringkan dahulu daripada abses.

Sekiranya abses dijumpai semasa pembedahan dilakukan, bahagian ini akan dibersihkan dengan teliti dan diberikan antibiotik.

Rawatan sebelum apendiks pecah

Jika anda mempunyai
appendicitis
, rawatan terbaik adalah untuk mengeluarkannya secepat mungkin.

Prosedur pembedahan ini dikenali sebagai
appendicectomy
atau
 appendectomy,
s
elalunya dilakukan sebagai pembedahan laparoskopik.

Beberapa potongan kecil akan dilakukan pada abdomen untuk membolehkan alat bedah khas dimasukkan.

Pembedahan terbuka, di mana potongan lebih besar pada abdomen akan dilakukan jika pundi appendicitis pecah atau sukar untuk mengaksesnya.

Individu yang menjalani pembedahan ini memerlukan tempoh beberapa minggu untuk proses pemulihan sepenuhnya.

Sebaiknya, dielakkan sebarang aktiviti berat untuk tempoh 6 minggu setelah pembedahan terbuka.

Risiko pembedahan elak apendiks pecah

Seperti prosedur pembedahan lain, pembuangan apendiks juga mempunyai beberapa risiko seperti:

Jangkitan luka

Walaupun diberikan antibiotik sebelum, semasa dan selepas pembedahan, masih terdapat risiko untuk berlaku jangkitan.

Pendarahan

Pendarahan di bawah kulit yang menyebabkan pembengkakan (hematoma). Ia biasanya akan baik dengan sendiri.

Tetapi jika ada kebimbangan, berjumpalah dengan doktor.

Parut

Kedua-dua jenis pembedahan apendiks, sama ada kecil atau terbuka akan meninggalkan parut pada bahagian potongan dilakukan.

Pengumpulan nanah

Dalam kes jarang berlaku, jangkitan disebabkan apendiks pecah boleh menyebabkan abses setelah pembedahan dilakukan.

Hernia

Boleh berlaku pada kawasan potongan pembedahan.

Anestetik

Penggunaan anestetik umum semasa pembedahan juga menyebabkan beberapa risiko seperti
reaksi alahan
 dan penyedutan kandungan perut (
inhaling stomach content
) yang membawa kepada pneumonia
(radang paru-paru).

Tetapi komplikasi serius seperti ini sangat jarang untuk berlaku.

Kesimpulan

Umumnya, tiada cara untuk mencegah sakit apendiks daripada berlaku. Namun pastikan anda mendapatkan rawatan sebelum apendiks pecah.

Walau bagaimanapun,
mengamalkan pemakanan tinggi serat
seperti
buah-buahan dan sayur-sayuran
 mungkin boleh mengurangkan risiko kecenderungan untuk mengalami masalah kesihatan ini.


Bayi Baru Lahir Ada Satu Bau Yang Buat Ibu Rasa Ketagih, Dari Mana Datangnya Bau Ini?

Ketika anda memegang bayi, pasti anda akan mencium bau wangi bayi baru lahir. Bayi bau wangi yang selalu orang katakan sebagai ‘bau syurga ini’ sebenarnya datang dari mana?

Pasti anda ingin tahu bukan apakah fungsi bau ini dari segi sains? Jom, ikuti kupasan kami dalam artikel di bawah.

Untuk mendapatkan lebih banyak info berkenaan Keibubapaan, anda boleh klik
di sini
.

Bayi bau wangi eratkan hubungan ibu dan anak

Ibu dan bayi mempunyai satu hubungan istimewa yang tidak dapat digambarkan dengan kata-kata.

Bermula daripada
saat ibu tahu tentang kehamilan,
 sehinggalah tibanya
saat kelahiran
, ibu telah melalui pelbagai kesusahan dan rintangan demi seorang insan yang bernama anak.

Menurut kajian, b
ayi yang baru lahir
 amat tertarik dengan bau ibunya. Perkara yang sama juga berlaku kepada si ibu.

Mengapa bayi bau wangi?

Penjagaan bayi merupakan sesuatu yang sukar untuk dilakukan. Amatlah memenatkan untuk menjaga
bayi yang sering muntah
,
buang air
,
menangis
 dan juga perlu dipantau 24 jam sehari.

Bayi yang baru lahir tidak dapat menjaga dirinya sendiri. Oleh itu, bayi perlukan ibunya di sisi.

Sebab itulah, bayi mempunyai ‘bau’ wangi pada badannya. Menurut pakar, bau ini merupakan satu ciri evolusi yang memainkan peranan penting untuk memastikan bayi selamat dan terus hidup.

Selain itu, mekanisma bau ini sebenarnya berfungsi secara dua hala.
Bukan sahaja bayi, malah ibu juga dapat rasa lebih tenang dan kurang tertekan ketika mencium bayi.

Ketika ibu menghidu bau wangi daripada badan bayi, otak ibu akan menerima hormon
dopamine
, sejenis hormon yang sering dikaitkan dengan rasa gembira.

Hormon yang sama jugalah yang membuatkan kita rasa gembira ketika
makan makanan
 yang diingini ataupun rasa puas ketika menerima sesuatu ganjaran.

Hidu bayi bau wangi secara tidak langsung dapat memberikan ibu satu rasa istimewa yang dapat membantu mengukuhkan hubungan antara ibu dan bayi.

Malah,
hormon ini jugalah yang menyebabkan ibu tidak senang meninggalkan bayi seorang diri!

Ibu juga seperti mengendahkan rasa penat yang dialami ketika menjaga bayi disebabkan keinginan mereka untuk menjaga dan juga melindungi bayi tersebut.

Bayi boleh kenal pasti ibu yang baru melahirkan anak

Menurut kajian, bayi baru lahir juga dapat mengenal pasti bau ibu yang baru melahirkan anak!

Usai kajian dijalankan, mereka mendapati bahawa bayi akan lebih tenang dan
kurang menangis
 jika berada dekat dengan ibu mereka ataupun mana-mana ibu yang baru melahirkan anak.

Kajian ini dilakukan untuk mengenal pasti betapa pentingnya kehadiran ibu di sisi bayi lebih-lebih lagi jika bayi terpaksa tinggal di hospital.

Seramai 44 bayi yang baru lahir telah turut serta dalam kajian ini. Semasa bayi menangis, bayi telah diletakkan berdekatan dengan gaun hospital yang mempunyai bau ibu yang baru bersalin.

Bayi yang sedang menangis berhenti menangis hampir serta-merta selepas diberikan gaun hospital yang mempunyai bau ibu.

Apa yang menarik, bayi tetap akan berhenti menangis tidak kiralah jika bau tersebut bukan milik ibunya. Samalah juga ketika bayi ingin tidur,
bayi tidur lebih mudah di samping bau ibu.

Namun, jika bayi diberikan gaun hospital yang terdapat bau ibunya, bayi akan menggerak-gerakkan mulut tanda ingin minum susu.

Ini membuktikan bahawa bayi dapat mengenali bau spesifik milik ibunya walaupun baru berusia beberapa bulan! Menarik bukan!

Ibu juga lebih tenang

Sebuah kajian telah dijalankan di
Clinical Neuroscience, Karolinska Institutet
 di Stockholm untuk mengenal pasti sama ada bau bayi boleh digunakan untuk
merawat depresi dalam kalangan wanita.

30 orang wanita telah diberikan topi kecil yang telah dipakai oleh bayi yang baru lahir.

Semasa mereka mencium bau topi tersebut, saintis pada masa yang sama bertindak mengkaji gelombang otak mereka menggunakan sejenis kamera magnetik.

Mereka mendapati bahawa bau daripada bayi merangsang kawasan yang sama seperti
ubat yang digunakan untuk merawat penyakit mental.

Walaupun bayi bau wangi seperti dapat kurangkan stres dalam diri ibu, kompaun yang bertanggungjawab untuk melegakan depresi itu masih belum dapat dikenal pasti.

Tapi dari mana datangnya bau yang menyenangkan ini?

Selain bau bedak bayi, losyen dan juga tisu basah yang anda gunakan ke atas bayi, si manja mempunyai bau wangi yang membuatkan kita rasa ‘macam nak gigit’!

Sebuah lagi teori mengaitkan bau ini dengan bau
vernix caseosa
 – sejenis cairan berwarna putih yang melitupi badan bayi ketika lahir.

Walaupun bahan tersebut dibasuh selepas kelahiran, baunya masih lagi ‘melekat’ pada badan bayi.

Walau bagaimanapun, ini kekal teori semata-mata kerana tidak ada kajian yang dapat membuktikan bahawa
vernix caseosa
 membuatkan bayi berbau wangi.

Namun, lama-kelamaan bayi bau wangi akan hilang seiiring dengan peredaran masa.

Tetapi, ibu akan tetap mengingati bayi bau wangi dan tetap menganggapnya sebagai salah satu bau paling wangi dan indah yang pernah mereka hidu sepanjang hayat mereka.


Kenapa Wujud Keinginan Membunuh Diri?

Keinginan membunuh diri mungkin timbul apabila anda berada dalam keadaan yang sangat tertekan. Ramai individu membunuh diri saban tahun kerana pelbagai sebab, seperti kehilangan insan tersayang, atau diberhentikan kerja.  Setiap individu pasti pernah memikirkan untuk membunuh diri walaupun hanya sekali sepanjang hidup mereka. Jadi mengapa wujudnya rasa ingin bunuh diri?

Mari kita semak punca-punca yang menjadi potensi kepada keinginan ini.

Faktor penyebab timbul keinginan membunuh diri?

Pelbagai sebab boleh menjadi faktor timbulnya keinginan seperti ini. Sebab paling biasa adalah perasaan seseorang individu yang tidak dapat menangani pelbagai masalah yang timbul. Mereka merasa mereka tidak mampu menyelesaikan segalanya dan ia sekaligus menimbulkan rasa putus asa.

Individu yang mengalami tekanan akibat masalah-masalah yang timbul mungkin merasakan tiada sesiapa yang dapat membantu menyelesaikan masalah yang dihadapi. Dan dalam situasi seperti ini, mereka hanya merasakan kematian adalah satu-satunya cara terbaik untuk mereka.

Masalah yang mereka hadapi mungkin kelihatan mudah untuk individu lain, tetapi ia bagaikan satu bebanan yang terlalu besar untuk mereka.

Apakah risikonya?

Selain bebanan masalah yang dihadapi, gabungan faktor lain turut meningkatkan risiko untuk membunuh diri:

Ada sejarah keluarga yang pernah membunuh diri, berdepan masalah penderaan fizikal, penderaan mental pada masa lampau

Pernah cuba untuk membunuh diri, mempunyai gangguan mental terutama kemurungan, gangguan selepas trauma

Kehilangan insan tersayang, rasa berputus asa, tidak berguna, kesedihan

Penyalahgunaan alkohol dan dadah

Masalah kesihatan seperti kesakitan kronik dan kanser

Tinggal di kawasan yang mempunyai jumlah kematian kerana membunuh diri yang tinggi

Tidak mendapat akses rawatan kesihatan mental

Apakah faktor yang membantu mengurangkan risiko untuk membunuh diri?

Faktor yang mengurangkan risiko timbulnya keinginan untuk membunuh diri adalah:

Rawatan berkesan untuk merawat penyakit mental, penyakit kronik atau jangkitan kronik

Mendapat sokongan dari keluarga dan rakan

Sokongan daripada individu di sekeliling untuk membantu menyelesaikan masalah yang dihadapi

Hidup dalam persekitaran budaya yang tidak mengalakkan bunuh diri

Ia adalah sesuatu yang normal terfikir untuk membunuh diri dalam kehidupan. Mungkin masalah kesihatan yang dihadapi dan faktor lain yang menyebabkan timbulnya rasa seperti itu. Namun, sentiasa ingat pada kesan dan akibat dari perbuatan dan keinginan itu, kerana ia akan mendatangkan kesan kepada insan-insan yang menyayangi anda.

Hello Health Group
 tidak memberikan nasihat, diagnosis atau rawatan perubatan.


Jangkitan Jari

Jangkitan jari merupakan masalah yang lazim berlaku. Jangkitan berlaku antara kecil sehingga serius dan boleh menjadi punca jari bengkak. Masalah ini juga berpotensi menyebabkan kehilangan fungsi jari kekal.

Ketahui lebih lanjut mengenai jangkitan pada jari dan cara untuk mengatasinya.

Untuk mendapatkan lebih banyak info tentang Habit Sihat, sila dapatkannya
 di sini.

Definisi

Apa itu jangkitan jari?

Jangkitan boleh berlaku disebabkan pelbagai perkara. Antaranya:

Paronychia: Paronychia ialah jangkitan yang melibatkan tisu di tepi kuku. Jangkitan kuku ini biasanya pada permukaan dan
setempat pada tisu lembut dan kulit di sekitar kuku
. Ini adalah jangkitan bakteria yang lazim dilihat pada tangan anda.

Felon: Felon ialah jangkitan pada hujung jari. Jangkitan ini berada pada hujung jari dan tisu lembut sekitarnya.

Herpetik whitlow: Herpetik whitlow ialah
jangkitan pada bahagian hujung jari disebabkan oleh virus
. Ini adalah jangkitan virus paling lazim berlaku pada tangan. Jangkitan ini kerap tersalah diagnos dengan paronychia atau felon.

Baca juga:

Awas, Ini 3 Jenis Penyakit Jangkitan Kulit Yang Disebabkan Oleh Makhluk Asing!

Sebelum Pecahkah Kulit Melepuh, Kenal Pasti Jenisnya Dulu- Silap Gaya Boleh Terkena Jangkitan!

Simptom-simptom

Apakah simptom-simptomnya?

Jangkitan pada setiap jari utama mempunyai tanda dan simptom khusus yang memberikan pengenalan unik dan menyebabkan kekeliruan jika tidak dinilai dengan baik.

Paronychia: simptom dan tanda paronychia ialah kemerahan dan bengkak pada bahagian sebelah kuku yang terjejas.
Pengumpulan nanah dapat dilihat di bawah kulit dan kuku
. Cecair ini mungkin keluar daripada luka. Kawasan ini menjadi sakit ketika disentuh. Pengeluaran daripada kawasan ini berwarna putih kekuningan keruh.

Felon: Simptom felon ialah bengkak dan sakit pada hujung jari. Bengkak biasanya bermula selepas beberapa hari dan ia berlaku pada bahagian pad hujung jari. Bahagian tersebut berasa sakit dan pedih apabila disentuh. Bahagian tersebut juga menjadi merah dan mempunyai kumpulan nanah yang kelihatan di bawah kulit. B
ahagian membengkak itu mempunyai bahagian yang berasa lembut seperti mengandungi cecair.
 Apabila bengkak semakin membesar, bahagian tersebut menjadi semakin sakit atau menjadi keras apabila disentuh.

Herpetik whitlow: Simptom herpetik whitlow ialah kemerahan pada bahagian hujung jari. Rasa panas atau gatal juga berlaku pada bahagian tersebut. Terdapat bengkak kecil tetapi tidak membesar seperti felon. Terdapat juga satu atau beberapa luka terbuka pada bahagian terjejas. Luka terbuka ini berlaku dalam kluster selepas penghasilan luka seperti gelembung kecil.

Terdapat beberapa simptom yang tidak disenaraikan di atas. Sila berunding dengan doktor anda jika anda mempunyai sebarang persoalan berkaitan simptom yang anda alami.

Punca

Apakah punca Jangkitan Jari?

Bakteria adalah punca kebanyakan jenis jangkitan
 yang menjadi punca jari bengkak. Pengecualian pada herpetik whitlow, yang disebabkan oleh virus. Bagaimana jangkitan bermula dan lokasi tertentu membuatkan setiap jenis jangkitan menjadi unik.

Biasanya, beberapa bentuk trauma pada jari atau tangan (sebagai contoh luka jari, tangan hancur, luka tangan, kuku berjangkit atau kutikel berjangkit) adalah permulaan.

Paronychia: serangan bakteria melibatkan organisme staphylococcal dan streptococcal. Jarang sekali fungus menyebabkan jangkitan ini (kadang kala ia menyebabkan paronychia kronik), di mana ianya bermula sebagai hangnail.
Individu suka untuk menggigit serpihan kuku dibahagian tepi,
 menyebabkan jangkitan. Jangkitan ini boleh disebabkan oleh memotong kuku secara agresif, menyebabkan jangkitan kutikel. Ini adalah kesan daripada luka terbuka yang membenarkan bakteria masuk ke dalam kulit dan mulut dan menjangkiti luka tersebut. Jangkitan ini merebak ke tisu sekeliling kuku dan kutikel.

Felon: jangkitan bakteria pada pada jari disebabkan oleh organisme yang sama, penyebab paronychia, akibat luka tusukan. Luka menyebabkan kemasukan bakteria ke dalam pad hujung jari. Hujung jari mempunyai beberapa bahagian dan disebabkan itu jangkitan terkandung dibahagian ini.

Herpetik whitlow: organisme virus adalah herpes simpleks jenis I atau II. ini adalah virus yang sama penyebab
jangkitan herpes mulut atau genital.
 Sesetengah pekerjaan berisiko tinggi untuk mendapat jangkitan ini. Ini termasuklah doktor gigi, pembersih gigi, doktor, jururawat atau mana-mana individu yang bersentuhan dengan air liur atau cecair badan yang mengandungi virus tersebut.
Pesakit herpes oral atau genital
 menjangkiti jari anda sendiri.

Faktor-faktor Risiko

Apakah yang meningkatkan risiko saya kepada jangkitan jari?

Beberapa faktor risiko ini menjadi punca jari bengkak:

Luka tertembus.

Potongan /luka dalam.

Sebarang luka terbuka
.

Trauma tembus.

Tarik kuku.

Tarik kutikel.

Menggigit kuku
.

Memotong kutikel atau manikur berlebihan.

Sesetengah individu berisiko tinggi untuk mendapat jangkitan jari, termasuklah:

Pesakit
diabetes
.

Pesakit yang
mempunyai lemah sistem imuniti.

Sesetengah pekerja seperti doktor gigi, ahli hyhienist, doktor dan jururawat.

Sesetengah pekerja melibatkan pendedahan tangan kepada air seperti pencuci pinggan mangkuk.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit didiagnosis?

Diagnosis bagi jangkitan jari bermula dengan sejarah kesihatan dan pemeriksaan fizikal. Sejarah kesihatan secara terus dapat membantu mengesan punca dan juga mendapatkan diagnosis yang tepat.

Individu yang mengalami jangkitan setempat akan dirawat berbeza daripada individu yang mengalami jangkitan kronik atau teruk.

Masalah yang wujud bersama seperti diabetes atau gangguan saluran darah pada tangan dan kaki akan merumitkan jangkitan dan menyebabkan penukaran tahap rawatan yang perlu diberikan.

Bagaimana pesakit dirawat?

Rawatan utama jangkitan ialah antibiotik dan penjagaan luka yang baik. Penjagaan luka untuk setiap jenis jangkitan adalah berbeza. Ia bermula daripada luka mudah dan saliran luka sehingga pembedahan ekstensif untuk membuang bahan berjangkit sebanyak mungkin.

Sesetengah jangkitan boleh dirawat sebagai pesakit luar tetapi sesetengah yang lain memerlukan rawatan pesakit dalam dan antibiotik IV. kerana organisme penyebab jangkitan ini adalah sama, antibiotik jenis yang sama digunakan dalam kebanyakan rawatan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil?

Disebabkan jangkitan jari ini boleh menjadi semakin serius, penjagaan di rumah adalah terhad. Paronychia kecil boleh ditangani di rumah jika pesakit tiada penyakit yang merumitkan seperti diabetes.

Kesemua jangkitan jari lain memerlukan penilaian dan rawatan segera oleh doktor. Kelewatan mendapatkan rawatan menyebabkan kecacatan, punca jari bengkak atau kehilangan fungsi jari, jangan bertangguh untuk mendapatkan perubatan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.